text:
ΟΑΕΔ: Όλη η Απόφαση για το πρόγραμμα ανέργων άνω των 50 ετών
 Τελευταία ενημέρωση : 26 Φεβρουάριος 2016
 Βγήκε η Απόφαση για τις 15.000 προσλήψεις μακροχρόνια ανέργων του ΟΑΕΔ
 Βγήκε η απόφαση με τους όρους και όλες τις λεπτομέρειες για το νέο πρόγραμμα του ΟΑΕΔ που αφορά 15.000 προσλήψεις μακροχρόνια ανέργων άνω των 50 ετών για 9 μήνες και δυνατότητα επέκτασης για άλλους 9 μήνες.
 Την Απόφαση της 24ης Φεβρουαρίου 2016, άμεσα αναμένεται να ακολουθήσει η Δημόσια Πρόσκληση για το «Πρόγραμμα επιχορήγησης επιχειρήσεων για την απασχόληση 15.000 ανέργων που βρίσκονται σε ιδιαίτερα μειονεκτική θέση, ηλικίας άνω των 50 ετών», με την οποία θα ενεργοποιηθεί και το ηλεκτρονικό σύστημα για την υποβολή αιτήσεων.
 Δείτε εδώ τι πρέπει να κάνετε άμεσα: Ο ΟΑΕΔ ζητά άμεσα επικαιροποίηση βιογραφικού και στοιχείων των μακροχρόνια ανέργων άνω των 50 ετών ώστε να ενταχθούν στο νέο πρόγραμμα απασχόλησης
 «Κατάρτιση Προγράμματος επιχορήγησης επιχειρήσεων για την απασχόληση 15.000 ανέργων που βρίσκονται σε ιδιαίτερα μειονεκτική θέση, ηλικίας άνω των 50 ετών»
 Η Επιτροπή Διαχείρισης του ΕΛΕΚΠ αφού έλαβε υπόψη της ότι οι άνεργοι ηλικίας άνω των 50 ετών και ιδιαιτέρα οι μακροχρόνια άνεργοι, αποτελούν μια ηλικιακή κατηγορία που αντιμετωπίζει έντονο πρόβλημα ως προς την επανένταξή τους στην αγορά εργασίας με αποτέλεσμα να μειώνονται οι προϋποθέσεις θεμελίωσης συνταξιοδοτικού δικαιώματος από μέρους τους, με την με αριθμό 72/3/26−01−2016 απόφασή της εισηγείται:
 Σκοπός του προγράμματος είναι η δημιουργία 15.000 νέων θέσεων εργασίας, πλήρους απασχόλησης, με την πρόσληψη άνεργων που βρίσκονται σε ιδιαίτερα μειονεκτική θέση, ηλικίας άνω των 50 ετών. Το πρόγραμμα απευθύνεται σε ιδιωτικές επιχειρήσεις, συνεταιρισμούς, ΚΟΙΝ.Σ.ΕΠ., και γενικά εργοδότες που ασκούν οικονομική δραστηριότητα.
 Πλαίσιο ένταξης − χρηματοδότηση
 2. Οι ενισχύσεις για την απασχόληση που προβλέπονται στο ανωτέρω πρόγραμμα, δεν πρέπει να υπερβαίνουν τα 5 εκατ. ευρώ ετησίως ανά επιχείρηση. Ως ημερομηνία χορήγησης της συνολικής ενίσχυσης νοείται η ημερομηνία της εγκριτικής απόφασης.
 Δικαιούχοι είναι όλες οι ιδιωτικές επιχειρήσεις, συνεταιρισμοί, ΚΟΙΝ.Σ.ΕΠ., και γενικά εργοδότες που ασκούν οικονομική δραστηριότητα. Για την υπαγωγή μίας επιχείρησης στο πρόγραμμα θα πρέπει η δημιουργούμενη θέση εργασίας να αντιπροσωπεύει καθαρή αύξηση του αριθμού των εργαζομένων της, σε σχέση με το μέσο όρο των δώδεκα (12) τελευταίων μηνών, που προηγούνται της ημερομηνίας υποβολής της αίτησής της.
 Ως αριθμός εργαζόμενων νοείται ο αριθμός των ετήσιων μονάδων εργασίας (Ε.Μ.Ε.), δηλαδή ο αριθμός των εργαζομένων πλήρους απασχόλησης που έχουν εργαστεί κατά τη διάρκεια των δώδεκα (12) τελευταίων μηνών, που προηγούνται της ημερομηνίας υποβολής αίτησής της επιχείρησης.
 Η μερική απασχόληση δηλαδή οι απασχολούμενοι με συμβάσεις εργασίας μερικής απασχόλησης και η εποχική απασχόληση δηλαδή οι απασχολούμενοι με συμβάσεις εργασίας ορισμένου χρόνου, υπολογίζονται στην καθαρή αύξηση και ισοδυναμούν με κλάσμα ετησίων μονάδων εργασίας. Μία Ετήσια Μονάδα Εργασίας (ΕΜΕ) αντιστοιχεί σε μία θέση εργασίας πλήρους απασχόλησης.
 Για την υπαγωγή μιας επιχείρησης λαμβάνεται υπόψη:
 Ο αριθμός των Ετήσιων Μονάδων Εργασίας (Ε.Μ.Ε) και
 Ο αριθμός των απασχολουμένων κατά τη χρονική στιγμή της υποβολής της αίτησης (ημερομηνία υποβολής).
 Εφόσον διαπιστωθεί η δυνατότητα υπαγωγής της επιχείρησης στο πρόγραμμα, η επιχείρηση δεσμεύεται να διατηρήσει καθ’ όλη τη διάρκεια του προγράμματος το προσωπικό για το οποίο έχει δεσμευτεί, σύμφωνα με την εγκριτική απόφαση υπαγωγής


text:
στο πρόγραμμα, δηλαδή του αριθμού των ΕΜΕ ή του αριθμό των απασχολουμένων κατά την αίτηση, αναλόγως ποιο είναι το μεγαλύτερο, εφεξής δεσμευόμενο (μη επιχορηγούμενο) προσωπικό.
 η καταγγελία της σύμβασης εργασίας,
 η αλλαγή του καθεστώτος απασχόλησης από πλήρη σε μερική,
 η μείωση του χρόνου απασχόλησης και
 η εθελουσία έξοδος που γίνεται με πρωτοβουλία του εργοδότη, μέσω προγραμμάτων παροχής οικονομικών κυρίως κινήτρων εθελούσιας εξόδου
 Συνεπώς, η επιχείρηση, για την ένταξή της στο πρόγραμμα, θα πρέπει να έχει προβεί σε κάλυψη του αριθμού των Ε.Μ.Ε. του προηγούμενου δωδεκαμήνου έως την ημερομηνία υποβολής της αίτησης συμμετοχής στο πρόγραμμα.
 η καταγγελία σύμβασης εργασίας αορίστου ή ορισμένου χρόνου μετά από μήνυση για αξιόποινη πράξη (πειθαρχικοί λόγοι),
 η οικειοθελής αποχώρηση,
 η συνταξιοδότηση λόγω γήρατος ή αναπηρίας και ο θάνατος.
 Όλες οι επιχειρήσεις που διέπονται, όσον αφορά την πρόσληψη του προσωπικού τους.
 Τα υποκαταστήματα ή τα γραφεία που έχουν την έδρα τους σε χώρα που δεν είναι μέλος της Ευρωπαϊκής Ένωσης.
 Οι επιχειρήσεις που δεν διαθέτουν αυτοτελή επαγγελματική έδρα ή όταν η έδρα είναι η οικία του εργοδότη (π.χ. ασφαλιστές, λογιστές, πολιτικοί μηχανικοί, κ.λπ.) εκτός των επιχειρήσεων που λόγω της φύσης της δραστηριότητάς τους απασχολούν το προσωπικό εκτός του χώρου της έδρας τους (π.χ. υπηρεσίες εκμετάλλευσης φορτηγών, υπηρεσίες εκμετάλλευσης ταξί κ.λπ.).
 Οι επιχειρήσεις που δημιουργηθήκαν μετά από μεταβίβαση ή αλλαγή νομικής μορφής ή διάλυση ή/και επαναλειτουργία ή δημιουργία νέας επιχείρησης ή εκμίσθωση από τους ίδιους εταίρους στον ίδιο ή σε άλλο χώρο με το αυτό ή άλλο αντικείμενο δραστηριότητας. Σε αυτές τις περιπτώσεις οι επιχειρήσεις εντάσσονται για τον επιπλέον αριθμό θέσεων που είχε η προηγούμενη επιχείρηση.
 Ωφελούμενοι είναι άτομα που θα προσληφθούν από τις επιχειρήσεις που θα ενταχθούν στο πρόγραμμα ηλικίας άνω των 50 ετών, που βρίσκονται σε ιδιαίτερα μειονεκτική θέση.
 Ως άτομα σε ιδιαίτερα μειονεκτική θέση νοούνται οι άνεργοι εγγεγραμμένοι στο μητρώο ανέργων των Υπηρεσιών του ΟΑΕΔ, ηλικίας άνω των 50 ετών, για χρονικό διάστημα άνω των δώδεκα (12) μηνών.
 α) να είναι εγγεγραμμένοι στο μητρώο ανέργων των Υπηρεσιών του ΟΑΕΔ κατά την υπόδειξή τους από το αρμόδιο ΚΠΑ2 και μέχρι την πρόσληψή τους
 για εργαζόμενους που θα απασχοληθούν αποκλειστικά, από την 22η ώρα βραδινή (έναρξη ωραρίου) έως και την 6η πρωινή (λήξη ωραρίου).
 − είναι ομόρρυθμοι εταίροι σε Ο.Ε., Ε.Ε. και εταίροι σε Ε.Π.Ε και στις Ι.Κ.Ε
 − είναι μέλη των Δ.Σ. στις Α.Ε
 − είναι οι νόμιμοι εκπρόσωποι ή οι διαχειριστές των επιχειρήσεων
 − είναι μέλη σε συνεταιρισμούς (πλην των μελών των ΚοινΣεπ)
 − τοποθετούνται αναγκαστικά με τις διατάξεις του Ν. 2643/1998.
 − θα προσληφθούν στο πλαίσιο ένταξης της επιχείρησης σε οποιοδήποτε άλλο καθεστώς ενίσχυσης για την κάλυψη σχετικών συμβατικών της υποχρεώσεων, π.χ. επενδυτικό σχέδιο, το οποίο επίσης επιχορηγεί το μισθολογικό ή/και το μη μισθολογικό κόστος για τα άτομα αυτά,
 − θα προσληφθούν από τους δικαιούχους εργοδότες, προκειμένου να διαθέσουν τις υπηρεσίες τους σε άλλον εργοδότη (δευτερογενής ή έμμεσος εργοδότης).
 − θα απασχοληθούν με μίσθωση
 − σύμβαση έργου ή έμμισθη εντολή.
 − δεν θα απασχοληθούν με συμβάσεις μισθωτής εξαρτημένης εργασίας, σύμφωνα με την κείμενη εργατική νομοθεσία.
 Εντός τριάντα (30) ημερών από την έκδοση της εγκριτικής

type: other


text:
απόφασης υπαγωγής στο πρόγραμμα, η επιχείρηση προβαίνει σε πρόσληψη του ατόμου. Ο άνεργος υποδεικνύεται με συστατικό σημείωμα από την αρμόδια υπηρεσία (Κ.Π.Α.2) σύμφωνα με όσα ορίσει η Δημόσια Πρόσκληση.
 Στην περίπτωση έκδοσης εγκριτικής απόφασης θα προσδιορίζεται ο ακριβής αριθμός των ατόμων για τα οποία αιτείται και δικαιούται να επιχορηγηθεί η επιχείρηση σύμφωνα με τα στοιχεία της αίτησης υπαγωγής που έχει υποβάλει η επιχείρηση όπως π.χ. ο αιτούμενος αριθμός ατόμων (νέες θέσεις εργασίας), στα πλαίσια του καθεστώτος ενίσχυσης (Καν.651/2014) και θα αποστέλλεται με e−mail στην δικαιούχο επιχείρηση.
 Η ηλεκτρονική αίτηση της επιχείρησης επέχει θέση Υπεύθυνης Δήλωσης, σύμφωνα με το άρθρο 8 του Ν. 1599/1986 όσον αφορά στα στοιχεία που περιλαμβάνονται και αναφέρονται σε αυτήν. Η επιχείρηση φέρει την ευθύνη της πλήρους και ορθής συμπλήρωσης της ηλεκτρονικής της αίτησης. Ειδικότερα, υποχρεούται να συμπληρώσει τα σχετικά πεδία της ηλεκτρονικής αίτησης με τα στοιχεία που θα οριστούν στην οικεία πρόσκληση. Η ανακρίβεια των στοιχείων που δηλώνονται από την επιχείρηση στην ηλεκτρονική αίτηση επισύρει τον αποκλεισμό της από τη διαδικασία και δεν είναι δυνατή η εξέταση τυχόν αντιρρήσεών της. Η αίτηση συμμετοχής συνιστά εξουσιοδότηση προς τον ΟΑΕΔ για τη χρήση και επεξεργασία των στοιχείων της από τα Πληροφοριακά Συστήματα (Π.Σ.) του ΟΑΕΔ, του ΕΡΓΑΝΗ (ΠΣ ΣΕΠΕ – ΟΑΕΔ−ΙΚΑ/ΕΤΑΜ) του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, της ΓΓΠΣ και του ΙΚΑ−ΕΤΑΜ.
 Ως ποσό επιχορήγησης ορίζεται το 50% του μηνιαίου μισθολογικού και μη μισθολογικού κόστους του ωφελούμενου με ανώτατο όριο τα 500 ευρώ. Για κάθε ημέρα απασχόλησης λιγότερη των 25 ημερών το ανωτέρω μηνιαίο ποσό επιχορήγησης, όπως διαμορφώνεται κάθε φορά, μειώνεται κατά 1/25.
 Η διάρκεια της επιχορήγησης ορίζεται στους εννέα (9) μήνες με δυνατότητα επέκτασης για άλλους εννέα (9) μήνες ύστερα από αίτηση που θα υποβάλλει η δικαιούχος επιχείρηση εντός τριάντα (30) ημερολογιακών ημερών από τη λήξη του πρώτου 9μηνου απασχόλησης.
 Μετά τη λήξη της επιχορήγησης οι επιχειρήσεις δεσμεύονται να διατηρήσουν το προσωπικό για τρεις (3) μήνες ακόμα.
 Επισημαίνεται ότι στη περίπτωση που οι επιχειρήσεις δεν αιτηθούν την επέκταση του προγράμματος, η δέσμευση της διατήρησης του προσωπικού για άλλους τρεις (3) μήνες παραμένει στο πρώτο 9μηνο απασχόλησης.
 Εντός των πρώτων ενενήντα (90) ημερών, που ακολουθούν τη λήξη της προθεσμίας υποβολής της Α.Π.Δ. του κάθε τριμήνου απασχόλησης, η επιχείρηση υποβάλλει την αίτηση με τα σχετικά δικαιολογητικά σε έντυπη ή ηλεκτρονική μορφή.
 Οι επιχειρήσεις που έχουν ενταχθεί στο πρόγραμμα για τα υποκαταστήματά τους, υποβάλλουν την αίτηση για την καταβολή της επιχορήγησης (για τα υποκαταστήματα) στην Υπηρεσία (ΚΠΑ2) στην αρμοδιότητα της οποίας ανήκει το υποκατάστημα που απασχολείται ο επιχορηγούμενος.
 Η αρμόδια Υπηρεσία (ΚΠΑ2) θα προβαίνει στην αναφερόμενη στο άρθρο 6 της παρούσας, καταβολή της επιχορήγησης αφού ελέγξει τα παρακάτω δικαιολογητικά που η επιχορηγούμενη επιχείρηση υποβάλλει:
 Έντυπη κατάσταση η οποία θα περιλαμβάνει τις τρέχουσες μισθολογικές καταστάσεις με την ανάλυση των εργοδοτικών εισφορών ως εξής:
 - Το ονοματεπώνυμο των επιχορηγουμένων βάσει του προγράμματος,
 - Α.Μ. ΙΚΑ επιχορηγουμένων,
 - Την ημερομηνία πρόσληψης τους,
 - Την ημερομηνία γέννησής τους,
 - Τα ημερομίσθια που πραγματοποιήθηκαν κατά μήνα,
 - Το συνολικό μηνιαίο ακαθάριστο ποσό που δικαιούται ο εργαζόμενος, το οποίο δε θα είναι κατώτερο του


text:
προβλεπόμενου από τις οικείες Συλλογικές Συμβάσεις Εργασίες (Σ.Σ.Ε.),
 - Στήλη της υπεύθυνης δήλωσης με τις υπογραφές των επιχορηγουμένων ότι απασχολήθηκαν και πληρώθηκαν το χρονικό διάστημα για το οποίο ζητείται η επιχορήγηση
 Αναλυτικές περιοδικές δηλώσεις (Α.Π.Δ.), οι οποίες μπορούν να υποβληθούν και σε ηλεκτρονική μορφή, συνοδευόμενες με υπεύθυνη δήλωση στην οποία θα δηλώνεται ότι τα στοιχεία που εμπεριέχονται είναι αληθή.
 Παραστατικά καταβολής ασφαλιστικών εισφορών για το αιτούμενο χρονικό διάστημα.
 Κατάσταση προσωπικού και ωρών εργασίας θεωρημένη από το Σ.Ε.Π.Ε.
 Ύστερα από την υποβολή της αίτησης για καταβολή της επιχορήγησης με τα σχετικά δικαιολογητικά σε έντυπη ή ηλεκτρονική μορφή, πραγματοποιείται επιτόπιος έλεγχος, μετά την απόφαση ανάθεσης από την αρμόδια Διεύθυνση Διοικητικού, σε ελεγκτές, προκειμένου να ελεγχθεί αν η επιχείρηση τηρεί τους όρους του προγράμματος, απασχόληση του επιχορηγούμενου προσωπικού, κατάσταση μισθοδοσίας του προσωπικού κ.λπ
 Ειδικότερα, στον πρώτο επιτόπιο έλεγχο θα ελέγχονται και τα αναφερόμενα τόσο στην αίτηση υπαγωγής όσο και στην Υπεύθυνη Δήλωση. Σε περίπτωση που δεν τηρούνται οι όροι για την υπαγωγή στο πρόγραμμα η Υπηρεσία (ΚΠΑ2) θα προβαίνει στην έκδοση απόφασης ανάκλησης της εγκριτικής απόφασης, η οποία θα κοινοποιείται στην επιχείρηση.
 Οι αναφερόμενοι έλεγχοι διενεργούνται και πριν από την ημερομηνία υποβολής της αίτησης για καταβολή της επιχορήγησης, κατά την διάρκεια των τριμήνων, όπως αυτά ορίζονται παρακάτω. Μετά την διενέργεια των επιτόπιων ελέγχων, τα στοιχεία αυτών καταχωρίζονται στο ΟΠΣ του ΟΑΕΔ από τους αρμόδιους ελεγκτές.
 Η επιχείρηση οφείλει να τηρεί κατάσταση του συνολικού προσωπικού επιχορηγούμενου και μη, η οποία θα αναζητείται από τους ελεγκτές. Οι επαληθεύσεις του προγράμματος (επιτόπιοι έλεγχοι) θα διενεργούνται από υπαλλήλους του ΟΑΕΔ.
 Καταβολή της επιχορήγησης
 Η αρμόδια Υπηρεσία (Κ.Π.Α.2), ύστερα από τον σχετικό έλεγχο των δικαιολογητικών και τον επιτόπιο έλεγχο προβαίνει στην έκδοση σχετικής εγκριτικής απόφασης για την καταβολή της επιχορήγησης.
 Σε περίπτωση που διαπιστωθεί παραγραφή της αξίωσης για συγκεκριμένο ποσό επιχορήγησης λόγω εκπρόθεσμης υποβολής των δικαιολογητικών πέραν της προθεσμίας των τριών μηνών από τη λήξη κάθε τριμήνου απασχόλησης, τότε ο Προϊστάμενος της αρμόδιας Υπηρεσίας του Οργανισμού με απόφασή του θα προβαίνει στη μη καταβολή του συγκεκριμένου ποσού.
 Κατά τη διάρκεια του προγράμματος, όσον αφορά στο δεσμευόμενο (επιχορηγούμενες και υφιστάμενες, κατά την ημερομηνία υποβολής της ηλεκτρονικής αίτησης υπαγωγής, θέσεις εργασίας) προσωπικό, δεν είναι δυνατή η μετατροπή του καθεστώτος απασχόλησης από πλήρη σε μερική ή σε εκ περιτροπής. Οι ανωτέρω δεσμεύσεις ισχύουν και για το χρονικό διάστημα από την ημερομηνία υποβολής της αίτησης μέχρι και την ημερομηνία της εγκριτικής απόφασης.
 Οι επιχειρήσεις (δικαιούχοι) υποχρεούνται να διατηρήσουν καθ’ όλη τη διάρκεια του προγράμματος:
 α) το δεσμευόμενο (μη επιχορηγούμενο) προσωπικό ήτοι τον αριθμό των Ετήσιων Μονάδων Εργασίας (Ε.Μ.Ε.) ή τον αριθμό των απασχολουμένων, εφόσον ο αριθμός αυτός είναι μεγαλύτερος από τον αριθμό των Ε.Μ.Ε. κατά την ημερομηνία υποβολής της αίτησης και
 Σε περίπτωση που η επιχείρηση μειώσει το επιχορηγούμενο και μη προσωπικό της και εφόσον δεν το αντικαταστήσει μέσα σε τριάντα (30) ημέρες, το πρόγραμμα θα διακόπτεται κατά τόσες θέσεις εργασίας όσες μειώθηκε το προσωπικό. Στην περίπτωση που η επιχείρηση
 i. έχει επιχορηγηθεί, τότε θα πρέπει να επιστραφεί στον Οργανισμό το αναλογούν ποσό επιχορήγησης
 ii. δεν έχει επιχορηγηθεί θα διακόπτεται το πρόγραμμα


text:
δίχως την καταβολή οποιοδήποτε ποσού.
 Επισημαίνεται ότι και για την αντικατάσταση του επιχορηγούμενου ατόμου, η επιχείρηση θα πρέπει να καταθέσει στο ΚΠΑ2 εντολής κενής θέσης και να ακολουθηθεί η διαδικασία της εξατομικευμένης παρέμβασης. Η αντικατάσταση θα γίνεται με άτομο ίδιας κατηγορίας (σε ιδιαίτερα μειονεκτική θέση) με το αρχικά προσληφθέν άτομο.
 Είναι δυνατή η επιμήκυνση της ως άνω προθεσμίας για την αντικατάσταση του επιχορηγούμενου ατόμου και της σχετικής διαδικασίας (εντολή κενής θέσης κλπ) κατά τριάντα (30) ημέρες, μετά από αίτηση της επιχείρησης και απόφαση του Προϊσταμένου της Υπηρεσίας (ΚΠΑ2).
 Επίσης σε περίπτωση στράτευσης, ασθένειας, ανυπαίτιου κωλύματος (π.χ. κυοφορίας – λοχείας), ειδικής άδειας προστασίας της μητρότητας, που αφορά είτε στο επιχορηγούμενο άτομο είτε και στο δεσμευόμενο μη επιχορηγούμενο προσωπικό, δεν απαιτείται αντικατάσταση, αφού η σχέση εργασίας δεν διακόπτεται, υπό τον όρο ότι η επιχείρηση θα προσκομίσει στην αρμόδια Υπηρεσία τα απαραίτητα δικαιολογητικά.
 Ως μείωση προσωπικού όσον αφορά στο επιχορηγούμενο προσωπικό θεωρείται η καταγγελία σύμβασης εργασίας, η αλλαγή του καθεστώτος απασχόλησης, όπως επίσης και η εθελουσία έξοδος που γίνεται με πρωτοβουλία του εργοδότη, μέσω προγραμμάτων παροχής οικονομικών κυρίως κινήτρων εθελούσιας εξόδου. Στην περίπτωση αυτή, εάν δεν υπάρξει αντικατάσταση του επιχορηγούμενου ατόμου για το οποίο έχει δεσμευτεί η επιχείρηση σύμφωνα με τις παρ. 2 και 3 του παρόντος άρθρου, εφαρμόζονται οι διατάξεις του Άρθρου 9 Διακοπή επιχορήγησης – Δημοσιονομική διόρθωση.
 Ως μείωση προσωπικού όσον αφορά στο δεσμευόμενο (μη επιχορηγούμενο) προσωπικό για το οποίο έχει δεσμευθεί η επιχείρηση, σύμφωνα με την εγκριτική απόφαση υπαγωγής θεωρείται:
 α) η καταγγελία σύμβασης εργασίας,
 β) η λήξη της σύμβασης εργασίας ορισμένου χρόνου και
 γ) η εθελουσία έξοδος που γίνεται με πρωτοβουλία του εργοδότη, μέσω προγραμμάτων παροχής οικονομικών κυρίως κινήτρων εθελούσιας εξόδου. Στην περίπτωση αυτή εάν δεν υπάρξει διατήρηση του δεσμευόμενου (μη επιχορηγούμενου) προσωπικού της επιχείρησης, εφαρμόζονται οι διατάξεις του Άρθρου 9 Διακοπή επιχορήγησης – Δημοσιονομική διόρθωση.
 Κατά τη διάρκεια του προγράμματος, όσον αφορά στο δεσμευόμενο (μη επιχορηγούμενο) αλλά και στο επιχορηγούμενο προσωπικό της επιχείρησης δεν είναι δυνατή η μετατροπή του καθεστώτος απασχόλησης από πλήρη σε μερική ή σε εκ περιτροπής απασχόληση κ.λπ. Οι ανωτέρω δεσμεύσεις ισχύουν και για το χρονικό διάστημα από την ημερομηνία υποβολής της ηλεκτρονικής αίτησης μέχρι και την έκδοση της εγκριτικής απόφασης. Σε περίπτωση αλλαγής του καθεστώτος απασχόλησης από πλήρη σε μερική απασχόληση του δεσμευόμενου (μη επιχορηγούμενου) προσωπικού της, η επιχείρηση υποχρεούται να προβεί στην πρόσληψη επιπλέον ατόμου προκειμένου να διατηρηθεί ο αριθμός δέσμευσης του προσωπικού της, σύμφωνα με την εγκριτική απόφαση υπαγωγής στο πρόγραμμα.
 Η επιχείρηση μπορεί να προβεί σε αντικατάσταση του δεσμευόμενου μη επιχορηγούμενου προσωπικού που μείωσε και με άλλο εργαζόμενο που προσέλαβε η επιχείρηση μετά την αίτηση για υπαγωγή στο πρόγραμμα (και ανήκει στο μη δεσμευόμενο προσωπικό της), έχοντας σε κάθε περίπτωση το ίδιο καθεστώς απασχόλησης δεδομένου ότι ο αριθμός του προσωπικού δέσμευσης παραμένει σταθερός.
 Στο πλαίσιο της έρευνας / αξιολόγησης του ανωτέρω προγράμματος, τόσο οι δικαιούχοι (επιχειρήσεις) όσο και οι ωφελούμενοι (άνεργοι) πρέπει να παρέχουν τη συγκατάθεσή τους για την περαιτέρω επεξεργασία (από τις αρμόδιες υπηρεσίες του Υπουργείου Εργασίας) των προσωπικών δεδομένων τους, συμπεριλαμβανομένων και των ευαίσθητων, που τηρούνται για τις ανάγκες


text:
υλοποίησης του παρόντος προγράμματος.
 Σε περίπτωση εκπρόθεσμης υποβολής των δικαιολογητικών για καταβολή της επιχορήγησης πέραν της προθεσμίας των ενενήντα (90) ημερών του μήνα που ακολουθεί τη λήξη της προθεσμίας υποβολής της Α.Π.Δ. του κάθε τριμήνου, τότε η αξίωσή του για το συγκεκριμένο ποσό παραγράφεται χωρίς διακοπή της επιχορήγησης, με απόφαση του Προϊσταμένου της αρμόδιας Υπηρεσίας Απασχόλησης του Οργανισμού, εφόσον η επιχείρηση λειτουργεί και εξακολουθούν να τηρούνται οι όροι και προϋποθέσεις του Προγράμματος. Είναι δυνατή η επιμήκυνση της ως άνω προθεσμίας κατά ενενήντα (90) ημέρες, μετά από απόφαση του Προϊσταμένου της Υπηρεσίας (ΚΠΑ2).
 Είναι δυνατή η επιμήκυνση του χρόνου επιχορήγησης κατά τριάντα (30) το πολύ ημέρες με ισόχρονη δέσμευση της επιχείρησης, για μη μείωση προσωπικού και των ΕΜΕ, σε περίπτωση:
 α) δικαιολογημένης ασθένειας επιχορηγούμενου εργαζόμενου,
 β) άδειας άνευ αποδοχών που χορηγείται μετά από αίτηση του επιχορηγούμενου εργαζομένου και
 γ) μη λειτουργίας της επιχείρησης λόγω θερινών διακοπών (στην περίπτωση που ο επιχορηγούμενος έχει ήδη λάβει ή θα λάβει την νόμιμη άδεια του, εκτός του χρονικού διαστήματος που η επιχείρηση δεν λειτουργεί λόγω θερινών διακοπών).
 Η επιμήκυνση γίνεται μετά από αίτηση της επιχείρησης και απόφαση του Προϊσταμένου της κατά τόπον αρμόδιας Υπηρεσίας του ΟΑΕΔ.
 Διαδικασία παρακολούθησης & ελέγχου του προγράμματος
 Οι έλεγχοι στους δικαιούχους του προγράμματος θα διενεργούνται από υπαλλήλους του ΟΑΕΔ, σύμφωνα με τα οριζόμενα στην υπ’ αριθμ. 2/34255/0022/6−6−2001 κοινή υπουργική απόφασης όπως τροποποιήθηκε και ισχύει, καθώς και με την με αριθμό 2854/01−07−2008 απόφαση του Δ.Σ. του ΟΑΕΔ, οποιαδήποτε χρονική στιγμή, προκειμένου να διαπιστωθεί η τήρηση των όρων του προγράμματος. Οι έλεγχοι πραγματοποιούνται τόσο πριν όσο και μετά την υποβολή της σχετικής αίτησης για την καταβολή της επιχορήγησης και οπωσδήποτε μέσα στο χρονικό διάστημα αναφοράς (21 μήνες).
 Για τους επιτόπιους ελέγχους που πραγματοποιούνται κατά τη διάρκεια υλοποίησης του συνολικού προγράμματος, οι ελεγκτές συντάσσουν σχετικές εκθέσεις, που αφορούν τους όρους της ένταξης. Αντίγραφο της έκθεσης παραδίδεται στην επιχείρηση.
 Ο ΟΑΕΔ σε συνεργασία με την κάθε φορά αρμόδια υπηρεσία μεριμνά ώστε να δημοσιεύονται σε εμπεριστατωμένο δικτυακό τόπο για τις κρατικές ενισχύσεις, σε εθνικό ή περιφερειακό επίπεδο οι πληροφορίες για κάθε χορήγηση μεμονωμένης ενίσχυσης σε δικαιούχο που υπερβαίνει τα 500.000 ευρώ.
 Στη δημόσια πρόσκληση, που θα ακολουθήσει άμεσα σύμφωνα με τις πληροφορίες του ecdltest-themata.gr, θα προσδιοριστεί η ημερομηνία έναρξης της υποβολής των ηλεκτρονικών αιτήσεων για υπαγωγή στο πρόγραμμα.
 Η προθεσμία υποβολής των ηλεκτρονικών αιτήσεων λήγει αυτόματα μέσω του ηλεκτρονικού συστήματος αιτήσεων, ύστερα από την κάλυψη των κατανεμηθεισών θέσεων.
 Μετά την αυτόματη λήξη της αναφερόμενης προθεσμίας, συνεχίζεται η υποβολή των αιτήσεων για αριθμό θέσεων που αντιστοιχεί μέχρι το 30% των αρχικά κατανεμηθεισών θέσεων. Στην περίπτωση αυτή οι θέσεις παραμένουν σε στάδιο αναμονής και ικανοποιούνται με βάση την ημερομηνία υποβολής των αιτήσεων, εφόσον δημιουργηθούν κενές θέσεις.
 Νέο πρόγραμμα απασχόλησης του ΟΑΕΔ για 15.000 μακροχρόνια...
 Επίδομα ΟΑΕΔ σε άνεργους νέους 20-29 ετών Ο ΟΑΕΔ καταβάλλει...
 Simeonidi
 Chrysa1986
 zwhmark


text:
Σ. ΔΕΜΠΕΓΙΩΤΗΣ : Η ΔΙΑΙΤΗΣΙΑ ΩΣ ΤΡΟΠΟΣ ΕΠΙΛΥΣΗΣ ΔΙΑΦΟΡΩΝ ΣΤΟΝ ΤΟΜΕΑ ΤΗΣ ΕΝΕΡΓΕΙΑΣ
 H ενέργεια αποτελεί, ως γνωστόν, αγαθό ζωτικής σημασίας για την κοινωνία και την οικονομία τόσο σε επίπεδο εθνικών κρατών όσο και σε επίπεδο ενώσεων κρατών, όπως η Ευρωπαϊκή Ένωση
 Στο πλαίσιο της εσωτερικής αγοράς της τελευταίας, ο τομέας της ενέργειας παρουσιάζει έντονη επενδυτική δραστηριότητα με συγκεντρώσεις μεταξύ επιχειρήσεων, με συμφωνίες συνεργασίας και με επενδύσεις έντασης κεφαλαίου. Παράλληλα, έντονη δραστηριότητα παρατηρείται στη σύνθεση ενός διακριτού ρυθμιστικού/εποπτικού και κανονιστικού πλαισίου για τον τομέα της ενέργειας, με πυρήνα των προσπαθειών να κατανοηθούν, να αποτυπωθούν και να αντιμετωπιστούν οι ειδικότεροι προβληματισμοί και προκλήσεις που αφορούν στις ενεργειακές αγορές, διασφαλίζοντας ταυτόχρονα την ενεργειακή επάρκεια και ασφάλεια, την προστασία των (ευάλωτων κυρίως) καταναλωτών και τις υγιείς συνθήκες ανταγωνισμού μεταξύ των επιχειρήσεων.
 Στο ευρύτερο αυτό πλαίσιο, δεν είναι λίγες οι φορές που μεταξύ των επιχειρήσεων που δραστηριοποιούνται στον τομέα της ενέργειας ή μεταξύ κρατών και ιδιωτών-επενδυτών στον τομέα της ενέργειας ανακύπτουν διαφορές, συνήθως με έντονα στοιχεία αλλοδαπότητας. Η διεθνής πρακτική καταδεικνύει ότι σημαντικός αριθμός των εν λόγω διαφορών επιλύεται μέσω του θεσμού της διαιτησίας.
 Σε διεθνές επίπεδο, παρατηρούνται δύο κυρίως είδη διαιτησιών: οι διεθνείς εμπορικές διαιτησίες (λ.χ. επί διαιτητικών ρητρών σε συμβάσεις προμήθειας ή συνεργασίας) και οι επενδυτικές διαιτησίες (κατά κύριο λόγο επί διαιτητικών ρητρών σε Διμερείς Επενδυτικές Συνθήκες) . Στις διεθνείς αυτές διαιτησίες, με έντονο συχνά πολιτικό και γεωπολιτικό πρόσημο, δοκιμάζονται τόσο καθιερωμένες αρχές του δικαίου της διαιτησίας, όπως η αρχή της μυστικότητας της διαδικασίας, όσο και καινοφανείς μηχανισμοί, όπως αυτός περί «Emergency Arbitrator» που αποτυπώνεται στους κανόνες διαιτησίας αναγνωρισμένων διεθνών θεσμικών διαιτητικών οργάνων, όπως το International Chamber of Commerce (ICC) και το London Court of International Arbitration (LCIA).
 Στη χώρα μας, οι διαιτησίες που σχετίζονται με την επίλυση διαφορών μεταξύ των επιχειρήσεων του τομέα της ενέργειας παρουσιάζουν ορισμένα χαρακτηριστικά που δύνανται να ομαδοποιηθούν. Οι σκέψεις που αποτυπώνονται στο παρόν αποσκοπούν ακριβώς σε αυτό. Η δομή του παρόντος ακολουθεί τα επιμέρους στάδια της διαιτησίας (διαιτητική συμφωνία, διαδικασία και απόφαση) και ολοκληρώνεται με ορισμένες συμπερασματικές παρατηρήσεις.
 2. Ιδιαίτερα χαρακτηριστικά της διαιτησίας στον τομέα της ενέργειας
 2.1 Διαιτητική συμφωνία – χαρακτήρας της διαιτησίας
 Όπως ήδη σημειώθηκε, ένας σημαντικός αριθμός διαφορών μεταξύ των επιχειρήσεων που δραστηριοποιούνται στον τομέα της ενέργειας επιλύεται μέσω του θεσμού της διαιτησίας. Πρόκειται κυρίως για εμπορικές διαφορές από σύμβαση μεταξύ προμηθευτή και πελάτη. Περαιτέρω, ενδεικτική, περιπτωσιολογία περιλαμβάνει διαφορές από σύμβαση μετόχων (SHA) ή σύμβαση αγοράς/πώλησης μετοχών (SPA) σε επιχείρηση ενέργειας ή διαφορές στο πλαίσιο συμφωνιών συνεργασίας (λ.χ. δημιουργίας κοινής επιχείρησης) στον τομέα της ενέργειας.
 Οι ενδεικτικά ρηθείσες ως άνω συμβάσεις/συμφωνίες, ιδίως δε οι συμβάσεις μεταξύ προμηθευτών και πελατών, δεν περιλαμβάνουν κατά κανόνα ρήτρες διαιτησίας αλλά όρους που αναφέρονται στη δικαιοδοσία των τακτικών δικαστηρίων. Πώς καταλήγουν επομένως ορισμένες διαφορές εκ των συμβάσεων/συμφωνιών αυτών να επιλύονται με διαιτησία; Η απάντηση βρίσκεται στα «συνυποσχετικά διαιτησίας», τα οποία συμφωνούνται μετά τη γέννηση ορισμένης διαφοράς μεταξύ των συμβαλλομένων. Κι ενώ στη διαιτητική πρακτική, διεθνώς και στη χώρα μας, αποτελεί κανόνα το ότι ορισμένη διαιτητική ρήτρα ή συμφωνία προϋπάρχει (στο πλαίσιο της κύριας σύμβασης ή παράλληλα με αυτή)


text:
της γέννησης της διαφοράς και ενεργοποιείται από αυτή, κατ’ εξαίρεση δε τυγχάνει η γέννηση της διαφοράς να προηγείται της συμφωνίας υπαγωγής σε διαιτησία, στον τομέα της ενέργειας στη χώρα μας η εν λόγω εξαίρεση αποτελεί τον κανόνα.
 Πράγματι, οι περισσότερες από τις διαιτησίες στον τομέα της ενέργειας που έχουν διεξαχθεί μέχρι σήμερα στην Ελλάδα βασίστηκαν σε συνυποσχετικά διαιτησίας μεταξύ των μερών, τα οποία συμφωνήθηκαν μετά τη γέννηση της διαφοράς. Τα συνυποσχετικά διαιτησίας έχουν το πλεονέκτημα ότι παρέχουν στα μέρη τη δυνατότητα να συμφωνήσουν σε συγκεκριμένες διατάξεις αναφορικά με την ήδη γεννημένη και συχνά οριοθετημένη διαφορά τους προς την κατεύθυνση της ταχύτερης και αποτελεσματικότερης επίλυσής της.
 Η συντριπτική πλειοψηφία των υπό εξέταση διαιτησιών αφορά σε εθνικές (εσωτερικές) ad hoc διαιτησίες με έδρα στην Ελλάδα (συνήθως Αθήνα), γεγονός που καθιστά τη διαιτητική απόφαση ως ημεδαπή υπό το πρίσμα της Ελληνικής έννομης τάξης. Στο πλαίσιο των εν λόγω συνυποσχετικών (ή συμφωνιών/ρητρών) διαιτησίας, τα μέρη επιλέγουν συνηθέστερα ως κανόνες που διέπουν τη διαιτησία τα άρθρα 867 επ. ΚΠολΔ. Η επιλογή αυτή συνεπάγεται συγκεκριμένους περιορισμούς για τα μέρη στη διαιτησία και το διαιτητικό δικαστήριο, περιορισμοί που θα μπορούσαν να αποφευχθούν μέσω της επιλογής άλλων δοκιμασμένων κανόνων διαιτησίας, όπως λ.χ. των κανόνων διαιτησίας της UNCITRAL ή των κανόνων διαιτησίας αναγνωρισμένων διεθνών θεσμικών διαιτητικών οργάνων (ICC, LCIA κ.ο.κ.).
 Αναφορικά με τη διαιτητική επίλυση διαφορών στον τομέα της ενέργειας, μνείας χρήζει η μόνιμη διαιτησία στη ΡΑΕ σύμφωνα με το άρθρο 37 του Ν.4001/2011 και την απόφαση υπ’ αρ. 261/2012 της ΡΑΕ. Κρίνοντας από τον αριθμό των υποθέσεων που έχουν μέχρι σήμερα υπαχθεί στην εν λόγω μόνιμη διαιτησία, διαπιστώνει κανείς ότι αυτή δεν απολαμβάνει την εμπιστοσύνη των επιχειρήσεων που δραστηριοποιούνται στον τομέα της ενέργειας. Οι λόγοι για τους οποίους ενδέχεται να συμβαίνει αυτό είναι πολλοί και η συζήτησή τους δεν εμπίπτει στο αντικείμενο του παρόντος. Σε κάθε περίπτωση, η διαιτησία στη ΡΑΕ παρουσιάζει κάποια πλεονεκτήματα, με ένα από τα σημαντικότερα να είναι η δυνατότητα υποστήριξης των διαιτητών σε τεχνικά/οικονομικά θέματα, χωρίς -καταρχήν- πρόσθετη οικονομική επιβάρυνση των μερών στη διαιτησία.
 2.2. Διαιτητική διαδικασία
 Ως προεξετέθη, στις διαιτησίες μεταξύ ενεργειακών επιχειρήσεων επιλέγονται ως κανόνες που διέπουν τη διαιτητική διαδικασία (lex arbitri) οι διατάξεις των άρθρων 867επ. ΚΠολΔ, σε συνδυασμό με τις ειδικότερες διατάξεις που είτε συμφωνούνται μεταξύ των μερών είτε καθορίζονται από το διαιτητικό δικαστήριο με τις διαδικαστικές του πράξεις. Πολύ συνηθισμένη πρόβλεψη αποτελεί ο όρος ότι η διαιτησία θα διεξαχθεί «κατά τη διαδικασία των ασφαλιστικών μέτρων με πλήρη απόδειξη». Ας δούμε όμως τι συνεπάγεται για τη διαιτητική διαδικασία η πρόβλεψη αυτή, πέραν του ότι ως μέτρο απόδειξης (standard of proof) τίθεται η διαμόρφωση πλήρους δικανικής πεποίθησης, αποκλείοντας έτσι ρητά την απλή πιθανολόγηση από μέρους των διαιτητών. Η ύπαρξη της εν λόγω πρόβλεψης στο συνυποσχετικό ή στη ρήτρα διαιτησίας συνεπάγεται ότι η διαιτητική διαδικασία, περιλαμβανομένης της αποδεικτικής διαδικασίας, διέπεται κατ’ αρχήν από τα άρθρα 886-888 και 690-691 ΚΠολΔ.
 Ειδικότερα, ελλείψει διαφορετικής συμφωνίας μεταξύ των μερών στη διαιτησία, οι ρηθείσες διατάξεις καθιστούν εφαρμοστέο τον γενικό κανόνα της παραγράφου 1 του άρθρου 886 ΚΠολΔ, όπου καθιερώνεται στη διαιτησία η αρχή της ελεύθερης απόδειξης


text:
και της ελαστικότητας της διαιτητικής διαδικασίας. Κατά τον κανόνα αυτόν, το διαιτητικό δικαστήριο έχει την εξουσία να συνθέτει ελεύθερα την διαιτητική διαδικασία και το αποδεικτικό του πόρισμα, απαλλαγμένο από τους τύπους της τακτικής δίκης και με μοναδικό σκοπό να σχηματίσει πλήρη πεποίθηση περί τα ενώπιόν του πράγματα. Στην πράξη, παρατηρείται ότι η διαδικαστική ευελιξία και ελαστικότητα που προτάσσουν οι ως άνω κανόνες διαιτησίας του ΚΠολΔ δεν θεωρείται δεδομένη, ακόμη και σε περιπτώσεις που το διαιτητικό δικαστήριο απαρτίζεται από μέλη με εξειδίκευση και εμπειρία στη διαιτησία και τη διαδικασία της.
 Περαιτέρω, στις συζητούμενες διαιτησίες βάσει των κανόνων διαιτησίας του ΚΠολΔ το διαιτητικό δικαστήριο στερείται εξουσίας να διατάζει ασφαλιστικά μέτρα. Αυτό σημαίνει στην πράξη ότι εφόσον προκύπτει ανάγκη προσωρινής προστασίας, τα μέρη στη διαιτησία (in casu επιχειρήσεις του τομέα της ενέργειας) θα πρέπει να στραφούν είτε ενώπιον της τακτικής δικαιοσύνης είτε ενώπιον της ΡΑΕ ή της Επιτροπής Ανταγωνισμού, εφόσον πρόκειται για ζητήματα που εμπίπτουν στην αρμοδιότητα των εν λόγω αρχών. Κάθε άλλο, επομένως, παρά απίθανη θα πρέπει να θεωρείται μία παράλληλη διαδικασία, αφενός ενώπιον ενός ιδιωτικού δικαιοδοτικού οργάνου αφετέρου ενώπιον ενός τακτικού δικαστηρίου ή μίας διοικητικής αρχής.
 Σε περίπτωση παράλληλης διαδικασίας ενώπιον διαιτητικού δικαστηρίου και διοικητικής αρχής τα ζητήματα που τίθενται είναι πολλά και σύνθετα. Ενδεικτικά ορισμένα ερωτήματα που εγείρονται:
 (i) σε περίπτωση που η ΡΑΕ ή η Επιτροπή Ανταγωνισμού επιλαμβάνεται κατόπιν αίτησης προσωρινών/ασφαλιστικών μέτρων που υποβάλλεται από ενεργειακή επιχείρηση που αποτελεί ήδη διάδικο μέρος σε διαιτησία, οφείλει το διαιτητικό δικαστήριο να αναστείλει την ενώπιόν του διαδικασία;
 (ii) δύναται το διαιτητικό δικαστήριο και οι εν λόγω διοικητικές αρχές να επικοινωνούν μεταξύ τους, με τίνος την πρωτοβουλία και υπό ποιες προϋποθέσεις;
 (iii) δεσμεύεται το διαιτητικό δικαστήριο από την απόφαση της διοικητικής αρχής ή το αντίστροφο;
 (iv) δύναται η απόκλιση, εν όλω ή εν μέρει, του διαιτητικού δικαστηρίου από απόφαση της ΡΑΕ ή της Επιτροπής Ανταγωνισμού να αποτελέσει λόγο ακύρωσης της διαιτητικής απόφασης; Προφανώς η συζήτηση των ερωτημάτων αυτών, και άλλων συναφών, δεν εμπίπτει στους σκοπούς του παρόντος .
 Η προβληματική περί παράλληλων αστικών και διοικητικών διαδικασιών σε υποθέσεις ενέργειας αναμένεται στο μέλλον να απασχολήσει το νομικό κόσμο ολοένα και συχνότερα. Σε περίπτωση που μία τέτοια παράλληλη διαδικασία περιλαμβάνει αφενός διαιτησία και αφετέρου διαδικασία ενώπιον διοικητικής αρχής, η αξιολόγησή της θα πρέπει να οικοδομείται επί δύο βασικών αρχών: (i) τα διαιτητικά δικαστήρια, ως εξωπολιτειακά δικαιοδοτικά όργανα, ακόμη και όταν εδρεύουν εντός της Ένωσης, δεν δεσμεύονται από τις επιταγές του άρθρου 4(3) ΣΛΕΕ, του άρθρου 16 του Κανονισμού 1/2003 ή οιουδήποτε άλλου παρόμοιου κανόνα του Ευρωπαϊκού δικαίου και δεν υπάγονται σε υποχρεώσεις αντίστοιχες με αυτές των πολιτειακών δικαιοδοτικών οργάνων· ταυτόχρονα (ii) οι διοικητικές αρχές, όπως η ΡΑΕ και η Επιτροπή Ανταγωνισμού, απολαμβάνουν πλήρη ανεξαρτησία ως προς την άσκηση του ρυθμιστικού, εποπτικού και δικαιοδοτικού (στην ex lege προβλεπόμενη έκταση) τους ρόλου. Όπως έχει αποδειχθεί στην πράξη, αυστηροί κανόνες αντιμετώπισης των ως άνω σύνθετων ζητημάτων δεν υπάρχουν. Προς επίρρωση αυτού, χαρακτηριστικά είναι τα εξής δύο παραδείγματα, τα οποία θα μπορούσαν κάλλιστα να έχουν ανακύψει στο πλαίσιο μίας διαφοράς μεταξύ ενεργειακών επιχειρήσεων.
 Στο πρώτο παράδειγμα, αναφέρεται η περίπτωση


text:
όπου η αιτούσα σε διεθνή διαιτησία του ΔΕΕ (ICC) επιχείρηση υπέβαλε ταυτόχρονη καταγγελία στην Ευρωπαϊκή Επιτροπή αναφορικά με την κρινόμενη στη διαιτησία συμφωνία, η οποία κατά τη γνώμη της ενέπιπτε στο πεδίο εφαρμογής του νυν άρθρου 101(1) ΣΛΕΕ. Η εναγόμενη στη διαιτησία επιχείρηση (καθού η αίτηση προσφυγής σε διαιτησία), με επιστολή της στη Γενική Διεύθυνση Ανταγωνισμού της Ευρωπαϊκής Επιτροπής (ΕΕ), ζήτησε από τη τελευταία να μην παρέμβει, κινώντας επίσημη διαδικασία έρευνας στην εν λόγω υπόθεση, μέχρι την έκδοση της διαιτητικής απόφασης, η οποία κατά τη διαιτητική συμφωνία έπρεπε να λάβει χώρα εντός σύντομου χρονικού διαστήματος (εξαμήνου) από την έναρξη της διαιτητικής διαδικασίας. Με την ίδια επιστολή, η εναγόμενη πληροφορούσε την ΕΕ για τη σύνθεση του διαιτητικού δικαστηρίου, καθώς και για την εξειδικευμένη γνώση και εμπειρία του σε θέματα δικαίου ανταγωνισμού . Η Γενική Διεύθυνση Ανταγωνισμού, με επιστολή υπαλλήλου της προς την εναγόμενη επιχείρηση, γνωστοποίησε την απόφασή της να μην κινήσει επίσημη διαδικασία έρευνας, αναμένοντας το αποτέλεσμα της διαιτητικής διαδικασίας αναφορικά με το κρινόμενο ζήτημα ανταγωνισμού. Ενδιαφέρον παρουσιάζει η αιτιολογία της εν λόγω απόφασης της ΕΕ, η οποία παραλλήλισε το δικαιοδοτικό ρόλο των εθνικών δικαστών με τον αντίστοιχο ρόλο των διαιτητών. Στη συνέχεια αναφέρθηκε στο άρθρο V της Σύμβασης της Νέας Υόρκης (ΣΝΥ) και στον δικαστικό έλεγχο των διαιτητικών αποφάσεων, ιδίως υπό το πρίσμα της διεθνούς δημόσιας τάξης του ελέγχοντος δικαστή, τμήμα της οποίας ως προς τα κράτη μέλη της Ένωσης αποτελούν τα νυν άρθρα 101-102 ΣΛΕΕ. Συνοψίζοντας τη θέση της, η ΕΕ υπογράμμισε την εμπιστοσύνη της στο θεσμό της διαιτησίας τόσο ως προς τη ταχεία και αποτελεσματική εφαρμογή των Ευρωπαϊκών κανόνων ανταγωνισμού, όσο και ως προς την απαιτούμενη στις εμπορικές συναλλαγές ασφάλεια δικαίου . Μετά την έκδοση της διαιτητικής απόφασης, η ΕΕ εξέτασε τα συμπεράσματά της και συμφώνησε με τη θέση του διαιτητικού δικαστηρίου περί μη στοιχειοθέτησης παράβασης των Ευρωπαϊκών κανόνων ανταγωνισμού.
 Σε αντίθετο μήκος κύματος βρίσκεται η υπόθεση Preflex v. Lipski που αποτελεί το δεύτερο παράδειγμα. Στην υπόθεση αυτή, η ΕΕ αποφάσισε να κινήσει επίσημη διαδικασία για ορισμένη συμφωνία, παρά το γεγονός ότι η συμφωνία αυτή είχε ήδη αποτελέσει αντικείμενο τόσο διαιτητικής όσο και δικαστικής απόφασης, με τη δεύτερη να απορρίπτει αγωγή ακύρωσης κατά της πρώτης. Συγκεκριμένα, σε διεθνή διαιτησία με έδρα στις Βρυξέλλες και αντικείμενο μία συμφωνία περί patent licensing, το διαιτητικό δικαστήριο με τη τελική του απόφαση υποχρέωνε την εναγόμενη στη διαιτησία επιχείρηση να καταβάλει το συμφωνημένο licence fee για ορισμένο χρονικό διάστημα μετά τη λήξη της ισχύος των επίμαχων διπλωμάτων ευρεσιτεχνίας. Η διαιτητική αυτή απόφαση προσβλήθηκε με αγωγή ακύρωσης ενώπιον του αρμόδιου δικαστηρίου της έδρας της διαιτησίας, του Πρωτοδικείου των Βρυξελλών. Μία από τις βάσεις της εν λόγω αγωγής ακύρωσης ήταν η αντίθεση της διαιτητικής απόφασης στη διεθνή δημόσια τάξη λόγω αντίθεσης της επίμαχης συμφωνίας προς το νυν άρθρο 101 ΣΛΕΕ. Το Πρωτοδικείο των Βρυξελλών εξέτασε το οικείο ζήτημα ανταγωνισμού, δεν διαπίστωσε παράβαση των Ευρωπαϊκών κανόνων ανταγωνισμού, και ως εκ τούτου απέρριψε την αγωγή ακύρωσης της διαιτητικής απόφασης . Η ΕΕ δεν είχε προφανώς την εξουσία να ακυρώσει την ως άνω διαιτητική και δικαστική απόφαση. Αυτό


text:
δεν εμπόδισε, ωστόσο, την ΕΕ από το να εκκινήσει επίσημη διαδικασία και να εκδώσει απόφαση που δεσμεύει στο σύνολό της τους αποδέκτες της δυνάμει του νυν άρθρου 288 ΣΛΕΕ (πρώην άρθρο 249 ΣΕΚ) . Κατά την ΕΕ, η εν λόγω συμφωνία περιείχε συμβατικούς όρους που ενέπιπταν στο νυν άρθρο 101(1) ΣΛΕΕ. Μετά την εκκίνηση επίσημης διαδικασίας από μέρους της, η ΕΕ απηύθυνε Κοινοποίηση Αιτιάσεων στα μέρη, με την οποία αμφισβητούσε ουσιαστικά την προσέγγιση των επίμαχων συμβατικών όρων κατά το νυν άρθρο 101 ΣΛΕΕ από μέρους του διεθνούς διαιτητικού και του ελέγχοντος εθνικού δικαστηρίου. Ως αποτέλεσμα της επέμβασης της ΕΕ, οι εμπλεκόμενες επιχειρήσεις συμμορφώθηκαν με τις υποδείξεις της και τερμάτισαν τη μεταξύ τους διαφορά καταλήγοντας σε συμβιβασμό.
 2.3. Η εφαρμογή της lex contractus από τους διαιτητές
 Πέραν της γενικής επιλογής του Ελληνικού δικαίου ως εφαρμοστέου στις υπό εξέταση διαιτησίες, οι διαιτητές καλούνται συχνά να επιλύσουν την ενώπιόν τους διαφορά σύμφωνα με κανόνες και αρχές που αναφέρονται σε συγκεκριμένα κανονιστικά κείμενα (όπως λ.χ. οι Βασικές Αρχές Τιμολόγησης ) καθώς και σύμφωνα με επιμέρους συμβατικές συνομολογήσεις μεταξύ των μερών στη διαιτησία. Όπως είναι λογικό, στις διαιτησίες αυτές προκύπτουν και ζητήματα εφαρμογής των διατάξεων του Ν.4001/2011, ο οποίος περιέχει (i) ρυθμιστικές επιταγές για τα ζητήματα που εμπίπτουν στο πεδίο εφαρμογής του· (ii) ρυθμίσεις που σχετίζονται με τους κανόνες περί ελεύθερου ανταγωνισμού και σε ορισμένο βαθμό τους εξειδικεύουν στις ενεργειακές αγορές της ηλεκτρικής ενέργειας και του φυσικού αερίου· και (iii) διατάξεις που επιδρούν άμεσα στις έννομες σχέσεις μεταξύ ενεργειακών επιχειρήσεων. Δεν εκπλήσσει, κατά συνέπεια, το γεγονός ότι ζητήματα εφαρμογής τόσο των διατάξεων του Ν.4001/2011 όσο και των κανόνων ανταγωνισμού (άρθρα 1-2 Ν.3959/2011 και 101-102 ΣΛΕΕ) εγείρονται συχνά ενώπιον των διαιτητών στις συζητούμενες διαιτησίες. Το ίδιο συμβαίνει (ή μπορεί να συμβαίνει) και με τους κανόνες περί κρατικών ενισχύσεων (άρθρα 107-108 ΣΛΕΕ) ή περί απαγορευμένων κρατικών μέτρων (άρθρο 106 ΣΛΕΕ).
 Το ερώτημα που τίθεται συναφώς είναι εάν, και σε ποιόν βαθμό, οι διαιτητές υποχρεούνται να εφαρμόσουν όλους ή κάποιους από τους προαναφερθέντες κανόνες. Περαιτέρω, ερώτημα αποτελεί εάν οι διαιτητές οφείλουν να προβούν στην εφαρμογή αυτή ακόμη και εάν ζήτημα εφαρμογής των κανόνων αυτών δεν ετέθη ενώπιον του διαιτητικού δικαστηρίου από τα μέρη στη διαιτησία μέσω των ισχυρισμών ή/και των αιτημάτων τους.
 Προτού συζητηθούν συνοπτικά οι de lege lata και de lege ferenda απαντήσεις στα ως άνω ερωτήματα πρέπει να υπενθυμιστεί μία διττή υποχρέωση των διαιτητών, η οποία ερείδεται επί της συμβατικής σχέσης που τους συνδέει με τα μέρη στη διαιτησία και έχει αναχθεί σε γενική αρχή του δικαίου της διαιτησίας. Οι διαιτητές υποχρεούνται να καταβάλουν κάθε δυνατή προσπάθεια ώστε να διασφαλίσουν το κύρος και την κατά νόμο εκτελεστότητα της διαιτητικής τους απόφασης, να διασφαλίσουν δηλαδή ότι η απόφασή τους δεν είναι ευάλωτη ενώπιον του ελέγχοντος δικαστή του κράτους της έδρας της διαιτησίας ή του κράτους όπου αναμένεται με ασφάλεια να ζητηθεί η εκτέλεση της διαιτητικής απόφασης. Η υποχρέωση αυτή δεν εξισώνεται με καθήκον έκδοσης διαιτητικής απόφασης που είναι εκτελεστή σε όλα τα κράτη και υπό κάθε περίσταση· εξισώνεται, όμως, με καθήκον μέριμνας ώστε η διαιτητική απόφαση να


text:
μην είναι ακυρωτέα στο τόπο έκδοσής της καθώς και στους ασφαλώς προβλέψιμους τόπους εκτέλεσής της .
 Στο πλαίσιο αυτό, οι διαιτητές οφείλουν επίσης να διασφαλίσουν ότι δεν δικαιοδοτούν ultra petita, ότι δηλαδή δικαιοδοτούν αφενός μεν εντός της εντολής και της εξουσίας που τους δόθηκε με την συμφωνία ή το συνυποσχετικό διαιτησίας, αφετέρου δε εντός των ορίων της ουσιαστικής τους κρίσης όπως αυτή διαγράφεται από τα όρια των αιτημάτων των μερών στη διαιτησία. Σε διαφορετική περίπτωση, το διαιτητικό δικαστήριο υπερβαίνει τη δικαιοδοτική εντολή και εξουσία του, γεγονός που δύναται να στοιχειοθετήσει λόγο ακύρωσης και απόκρουσης της αναγνώρισης και εκτέλεσης της διαιτητικής του απόφασης κατά το άρθρο V(1)(γ) της ΣΝΥ. Χρησιμοποιώντας ένα πρακτικό παράδειγμα, ένα διαιτητικό δικαστήριο δικαιοδοτεί ultra petita όταν κρίνει επί αιτήματος που δεν προβλήθηκε από τα μέρη στη διαιτησία, δικαιοδοτεί εντούτοις infra petita όταν εγείρει αυτεπαγγέλτως ζήτημα εφαρμογής των διατάξεων του Ν.4001/2011 ή των κανόνων ανταγωνισμού προκειμένου να αποφανθεί επί υφιστάμενου ενώπιόν του αιτήματος καλυπτόμενου από τη διαιτητική συμφωνία.
 Των ανωτέρω λεχθέντων, το Δικαστήριο της Ένωσης στην υπόθεση Eco Swiss ρωτήθηκε ευθέως από το Ολλανδικό Ακυρωτικό εάν και σε ποιό βαθμό τα διαιτητικά δικαστήρια υποχρεούνται να εφαρμόζουν αυτεπαγγέλτως τους Ευρωπαϊκούς κανόνες ανταγωνισμού, ακόμη και σε περίπτωση που οι κανόνες αυτοί δεν αποτέλεσαν αντικείμενο επίκλησης από τα μέρη στη διαιτησία. Όπως σαφώς προκύπτει από το λεκτικό του, το προδικαστικό αυτό ερώτημα αφορούσε στους διαιτητές και την εν λόγω τυχόν υποχρέωσή τους. Ωστόσο, το Δικαστήριο απάντησε στο ερώτημα αυτό ότι τα εθνικά δικαστήρια των κρατών μελών (όχι τα διαιτητικά δικαστήρια για τα οποία ρωτήθηκε) έχουν υποχρέωση να αντιμετωπίζουν τις διαιτητικές αποφάσεις που ανέχονται παραβάσεις των άρθρων 101-102 ΣΛΕΕ ως αντίθετες στη δημόσια τάξης τους κατά την έννοια του άρθρου V(2)(β) της ΣΝΥ . Η απόφαση Eco Swiss είναι πράγματι η πρώτη στην οποία το Δικαστήριο χαρακτήρισε συγκεκριμένο ευρωπαϊκό κανόνα δικαίου ως κανόνα δημόσιας τάξης της ευρωπαϊκής έννομης τάξης , κάτι που επιβεβαιώθηκε και από τη νομολογία Manfredi, ως προεξετέθη.
 Επομένως, de lege lata, τα άρθρα 101-102 ΣυνθΛΕΕ, ως διατάξεις δημόσιας τάξης της ευρωπαϊκής έννομης τάξης και ως ημεδαποί (ως προς τα κράτη μέλη) κανόνες αμέσου εφαρμογής, ενσωματώνονται στο ουσιαστικό περιεχόμενο της δημόσιας τάξης των κρατών μελών, κατά την έννοια του άρθρου V(2)(β) της ΣΝΥ, και άρα, η παράβλεψη ή η παράβασή τους στο πλαίσιο της διαιτητικής διαδικασίας δύναται υπό προϋποθέσεις να εξισωθεί με προσβολή της δημόσιας τάξης του δικάζοντος δικαστή, ενώπιον του οποίου ζητείται η ακύρωση ή η απόκρουση της αναγνώρισης και εκτέλεσης ορισμένης διαιτητικής απόφασης . Ο κανονιστικός μανδύας αυτός των άρθρων 101-102 ΣΛΕΕ αποτελεί αντικείμενο έντονης θεωρητικής συζήτησης και αμφισβήτησης. Πράγματι στη θεωρία υποστηρίζεται, de lege ferenda, ότι την ίδια κανονιστική ισχύ θα πρέπει να απολαμβάνουν και άλλοι ευρωπαϊκοί κανόνες, όπως ενδεικτικά οι κανόνες περί κρατικών ενισχύσεων και οι κανόνες περί συγκεντρώσεων μεταξύ επιχειρήσεων. Η ενδιαφέρουσα αυτή επιστημονική συζήτηση εκφεύγει του αντικειμένου του παρόντος. Σημειώνεται σχετικά η πρόσφατη υπ’ αρ. 634/2016 απόφαση του Εφετείου Αθηνών επί αγωγής ακύρωσης ημεδαπής διαιτητικής απόφασης επί εσωτερικής διαιτησίας, και μάλιστα στον ενεργειακό τομέα, όπου κρίθηκε κατ’ εφαρμογή της νομολογίας Eco Swiss ότι τα


text:
άρθρα 107-108 ΣΛΕΕ περί κρατικών ενισχύσεων δεν εμπίπτουν στο ουσιαστικό περιεχόμενο της ελληνικής δημόσιας τάξης των κρατών μελών, κατά τη συζητούμενη έννοια.
 2.4. Διαιτητική απόφαση
 Κατά των διαιτητικών αποφάσεων που εκδίδονται από τις συζητούμενες διαιτησίες, ως ημεδαπών για την Ελληνική έννομη τάξη, δύναται να ασκηθεί το ένδικο βοήθημα της αγωγής ακύρωσης ενώπιον του Εφετείου της περιφέρειας της έδρας της διαιτησίας, συνηθέστερα του Εφετείου Αθηνών .
 Ελλείψει αντίθετης συμφωνίας των μερών, η αιτιολογία αποτελεί κατά το Ελληνικό δίκαιο υποχρεωτικό περιεχόμενο της διαιτητικής απόφασης . Η έλλειψη αιτιολογίας καθαυτή δεν θεμελιώνει λόγο ακύρωσης ή απόκρουσης της αναγνώρισης και εκτέλεσης της διαιτητικής απόφασης, δύναται ωστόσο να αποτελέσει αφορμή ώστε το δικαστήριο της αγωγής ακύρωσης ή του exequatur να εξετάσουν εάν η έλλειψη αυτή υποκρύπτει παράβαση κανόνων δημόσιας τάξης. Στο ζήτημα μάλιστα, εάν η έννοια της Ελληνικής δημόσιας τάξης ως ρήτρας ακύρωσης (ή απόκρουσης της αναγνώρισης και εκτέλεσης) διαιτητικής απόφασης θα πρέπει να αναζητηθεί στο ουσιαστικό περιεχόμενο της ΑΚ 3 ή της ΑΚ 33, έλαβε πρόσφατα θέση η Ολομέλεια του Αρείου Πάγου κρίνοντας περίπτωση ημεδαπής διαιτητικής απόφασης επί εσωτερικής (εθνικής) διαιτησίας . Υπό το φως των παρατηρήσεων αυτών κρίσιμη καθίσταται η ανάλυση των διαιτητών στο πλαίσιο της αιτιολογίας της διαιτητικής απόφασης αναφορικά με την εφαρμογή των κανόνων ανταγωνισμού ή των κανόνων περί κρατικών ενισχύσεων που συχνά εγείρονται από τα μέρη σε διαιτησίες ενεργειακών υποθέσεων, κατά τα ανωτέρω.
 Ο έλεγχος των διαιτητικών αποφάσεων από το δικαστήριο της αγωγής ακύρωσης ή του exequatur έχει συγκεκριμένη έκταση και ένταση. Ως προς το ζήτημα της έκτασης, de lege lata, οι κανόνες ανταγωνισμού των άρθρων 101-102 ΣΛΕΕ και των άρθρων 1-2 του Ν.3959/2011 εμπίπτουν στο ουσιαστικό περιεχόμενο τόσο της ΑΚ 3 όσο και της ΑΚ 33 και άρα η παράβλεψη ή η παράβασή τους στο πλαίσιο της διαιτησίας δύναται να στοιχειοθετήσει λόγο ακύρωσης ή απόκρουσης της αναγνώρισης και εκτέλεσης της διαιτητικής απόφασης. Ανοικτό παραμένει το ζήτημα εάν, de lege ferenda, το ίδιο ισχύει ή θα πρέπει να ισχύει και για άλλους κανόνες όπως αυτοί περί κρατικών ενισχύσεων και συγκεντρώσεων μεταξύ επιχειρήσεων.
 Ως προς την ένταση ελέγχου, κρίσιμο είναι το ζήτημα των πηγών της δικαστικής διάγνωσης της αντίθεσης στη δημόσια τάξη. Δεν αμφισβητείται ότι το δικαστήριο της αγωγής ακύρωσης ή του exequatur δεν δεσμεύεται από τις νομικές παραδοχές των διαιτητών αλλά και ούτε από την ερμηνεία και εφαρμογή κανόνων δημόσιας τάξης που ακολούθησαν αυτοί. Κατά την κρατούσα θέση στη νομολογία και θεωρία, το δικαστήριο της αγωγής ακύρωσης ή του exequatur δεσμεύεται από τις πραγματικές παραδοχές και το αποδεικτικό πόρισμα των διαιτητών.
 Κατά την ορθότερη όχι κρατούσα άποψη, πέραν του ότι η εφαρμοστέα διαδικασία ενώπιον του δικαστηρίου της αγωγής ακύρωσης ή του exequatur δεν θέτουν περιορισμούς ως προς το ζήτημα των πηγών από τις οποίες αυτό θα διαμορφώσει την κρίση του περί τα πράγματα, το δικαστήριο της αγωγής ακύρωσης ή του exequatur δεν θα πρέπει να δεσμεύεται από τις πραγματικές διαπιστώσεις των διαιτητών και θα πρέπει να δύναται, εφόσον το κρίνει σκόπιμο, να σχηματίσει αυτοτελώς δικό του αποδεικτικό πόρισμα. Και τούτο, ιδίως στις περιπτώσεις όπου η διαιτητική απόφαση στερείται αιτιολογίας ή


text:
περιέχει ελλιπή αιτιολογία, οπότε και το δικαστήριο της αγωγής ακύρωσης ή του exequatur θα πρέπει να κρίνει εάν το γεγονός αυτό υποκρύπτει ή οδηγεί σε παράβαση κανόνων αμέσου εφαρμογής που ενσωματώνονται στο περιεχόμενο της δημόσιας τάξης ως ρήτρας ακύρωσης ή απόκρουσης της αναγνώρισης και εκτέλεσης διαιτητικών αποφάσεων. Διαφορετικά, θα ήταν δυνατή η κατ’ αποτέλεσμα απαξίωση του δικαστικού ελέγχου των διαιτητικών αποφάσεων και η καταστρατήγηση κανόνων δημόσιας τάξης, με τα μέρη στη διαιτησία να αποκρύπτουν ή τους διαιτητές να παραβλέπουν κρίσιμα πραγματικά περιστατικά για τη διαπίστωση της παράβασης τέτοιων κανόνων.
 3. Τελικές παρατηρήσεις
 Αποτελεί κοινό τόπο ότι η κατανόηση της ενεργειακής αγοράς, με τις επιμέρους υποδιαιρέσεις της, προϋποθέτει ειδική γνώση, εμπειρία, και εξοικείωση, ιδίως ενόψει της διαρκούς μεταβλητότητας και δυναμικότητας των ενεργειακών αγορών και υπό το πρίσμα της ταχύτητας και της πολυπλοκότητας που διέπει το σύγχρονο οικονομικό γίγνεσθαι. Όλα αυτά συνηγορούν στο ότι η επίλυση των διαφορών σε ενεργειακές υποθέσεις προϋποθέτει μία δυναμική δικαιοδοτική ματιά, εξειδικευμένη γνώση και εμπειρία σε ενεργειακά θέματα, διαδικαστική ευελιξία, και ταχύτητα στην εκφορά της δικαιοδοτικής κρίσης. Τα στοιχεία αυτά, σωρευτικά, είναι εκ των πραγμάτων δύσκολο να διασφαλισθούν ενώπιον της πολιτειακής δικαιοσύνης. Αντιθέτως, μέσω του εναλλακτικού δικαιοδοτικού μηχανισμού της διαιτησίας, οι ενεργειακές επιχειρήσεις δύνανται να αναθέτουν την οριστική επίλυση των διαφορών τους σε ιδιώτες (διαιτητές) τους οποίους επιλέγουν, μεταξύ άλλων, λόγω της εμπειρίας και της εξειδικευμένης γνώσης τους σε ζητήματα ενέργειας και διαιτησίας. Εξάλλου, μέσω του θεσμού της διαιτησίας διασφαλίζεται η εμπιστευτικότητα και η μυστικότητα της διαδικασίας και του υλικού της αντιδικίας, στοιχείο εξαιρετικά κρίσιμο για τις ενεργειακές επιχειρήσεις.
 Με βάση τις ως άνω παραδοχές, σε συνδυασμό με την απογοητευτική επίδοση των Ελληνικών τακτικών δικαστηρίων από πλευράς χρόνων έκδοσης των αποφάσεών τους, η επιλογή της διαιτησίας ως τρόπου επίλυσης διαφορών στο πλαίσιο συμβάσεων μεταξύ ενεργειακών επιχειρήσεων θα πρέπει να αρχίσει να αποτελεί τον κανόνα και όχι την εξαίρεση, όπως σήμερα συμβαίνει. Κατά την άποψη του γράφοντος, η στροφή στην εμπορική διαιτησία για την επίλυση ενεργειακών διαφορών επέρχεται ως ένα από τα προϊόντα της διάδρασης μεταξύ του εμπορικού δικαίου και του δικαίου της ενέργειας.
 Προϊόντος του χρόνου αναμένεται να δημιουργηθεί συμπυκνωμένη εμπειρία σε ζητήματα διαιτησίας στον τομέα της ενέργειας στην Ελλάδα. Σημαντικός παράγοντας για την επιτυχία του θεσμού της διαιτησίας στον τομέα της ενέργειας είναι η επιλογή των παραγόντων της διαιτητικής δίκης, ήτοι των διαιτητών και των νομικών συμβούλων από μέρους των ενεργειακών επιχειρήσεων. Βασικό ζητούμενο από αυτούς θα πρέπει να είναι η εμπειρία στη διαιτησία και στις διαδικαστικές της ιδιαιτερότητες, η γνώση των ζητημάτων ενέργειας και του ενεργειακού δικαίου, καθώς και μία δυναμική και ευρεία οπτική στις κάθε άλλο παρά στατικές δομές και παραμέτρους των ενεργειακών αγορών.


text:
Από τις 14/10 οι αιτήσεις στον ΟΑΕΔ για το ειδικό εποχικό βοήθημα | epidotisimag.gr
 / Οκτώβριος
 / Από τις 14/10 οι αιτήσεις στον ΟΑΕΔ για το ειδικό εποχικό βοήθημα
 FacebookGoogle PlusRSS FeedTumblrTwitter
 Από τις 14/10 οι αιτήσεις στον ΟΑΕΔ για το ειδικό εποχικό βοήθημα
 Από editor1 στις 13/10/2013 στην κατηγορία ΚΟΙΝΩΝΙΑ & ΑΝΑΠΤΥΞΗ | 352 Views Τη Δευτέρα 14 Οκτωβρίου 2013 ξεκινά η υποβολή αιτήσεων από τους δικαιούχους στον ΟΑΕΔ για την καταβολή του ειδικού εποχικού βοηθήματος. Η διαδικασία θα ολοκληρωθεί στις 2 Δεκεμβρίου 2013.
 Δικαιούχοι του βοηθήματος είναι εργαζόμενοι των παρακάτω κατηγοριών:
 Τα νέα των επιδοτήσεων στο inbox σας κάθε εβδομάδα ΔΩΡΕΑΝ:No spam guarantee.
 [gn_note color=”#ededed”]οικοδόμοι, λατόμοι, ασβεστοποιοί, πλινθοποιοί, αγγειοπλάστες, δασεργάτες, ρητινοσυλλέκτες, καπνεργάτες, μουσικοί μέλη των οικείων επαγγελματικών σωματείων, υποδηματεργάτες, μισθωτοί ναυπηγοεπισκευαστικής ζώνης, χειριστές εκσκαπτικών – ανυψωτικών- οδοποιητικών – γεωτρητικών μηχανημάτων, ηθοποιοί, τεχνικοί κινηματογράφου και τηλεόρασης, ταξιθέτες θεάτρου – κινηματογράφου, χειριστές και βοηθοί χειριστών κινηματογράφου, ελεγκτές κινηματογράφου και θεάτρου, ταμίες κινηματογράφου και θεάτρου, μισθωτοί τουριστικού και επισιτιστικού κλάδου και σμυριδεργάτες.[/gn_note]
 Οι δικαιούχοι υποβάλλουν τις αιτήσεις τους μέσω Ίντερνετ από οποιοδήποτε σημείο πρόσβασης ή από τα Κέντρα Προώθησης Απασχόλησης (ΚΠΑ2) του ΟΑΕΔ.
 Η υποβολή των αιτήσεων μέσω των Κέντρων Εξυπηρέτησης Πολιτών (ΚΕΠ) θα γίνεται από 21/10/2013 έως 02/12/2013.
 Τα δικαιολογητικά που αφορούν στις ημέρες ασφάλισης, στο εισόδημα και, για τους πολίτες τρίτων χωρών, στην άδεια διαμονής, αναζητούνται αυτεπάγγελτα από τον ΟΑΕΔ μέσω των Πληροφοριακών Συστημάτων του ΙΚΑ – ΕΤΑΜ, της Γ.Γ.Π.Σ. και του Υπουργείου Εσωτερικών αντίστοιχα.
 Με εξαίρεση τους απασχολούμενους στον οικοδομικό κλάδο, οι λοιπές κατηγορίες δεν δικαιούνται το ειδικό εποχικό βοήθημα εάν πληρούν τις προϋποθέσεις τακτικής επιδότησης.
 Περισσότερες πληροφορίες σχετικά με τους όρους, τις προϋποθέσεις, το ύψος του ειδικού εποχικού βοηθήματος και τα δικαιολογητικά οι δικαιούχοι μπορούν να βρουν στο www.oaed.gr.
 Άρθρα της κατηγορίας ΚΟΙΝΩΝΙΑ & ΑΝΑΠΤΥΞΗ | Tags επίδομα, ΟΑΕΔ Ίσως σας ενδιαφέρουν:Έως 10/7 οι αιτήσεις για ωρομίσθιους στον ΟΑΕΔ→Σύντομα το δεύτερο κύμα προσλήψεων σε θέσεις κοινωφελούς εργασίας→Τη Μ. Τετάρτη τα οικογενειακά επιδόματα του ΟΓΑ→Στις 5 Μαρτίου η επόμενη δόση του επιδόματος πετρελαίου→
 EPIDOTISIMAG.GR Η μοναδική πηγή ενημέρωσης για όλες τις κατηγορίες χρηματοδότησης από επιδοτούμενα προγράμματα της Ε.Ε. και του ελληνικού Δημοσίου και την επιχειρηματικότητα. Στο epidotisimag.gr θα βρείτε προγράμματα για επιχειρήσεις, εργασία, κατάρτιση, έρευνα, καθώς και πλήθος άλλων ευκαιριών για επιχορήγηση.
 Όλες οι πηγές επιδότησης σε ένα σημείο!
 ΠΡΟΣΕΧΕΙΣ ΠΡΟΘΕΣΜΙΕΣ Δεν υπάρχουν
 Προσφατα σχολιαγεωργια on Το ΕΣΠΑ 2014-2020 στις προτεραιότητες του ΥπΟικ.Καλησπερα σας.υπαρχει επιδοτηση γ να...Μαχη on Το ΕΣΠΑ 2014-2020 στις προτεραιότητες του ΥπΟικ.Γεια σας,ηθελα να ρωτησω αν...Vasiliki on Το ΕΣΠΑ 2014-2020 στις προτεραιότητες του ΥπΟικ.Καλησπερα τον Μαρτιο του 2015...Manos on Το ΕΣΠΑ 2014-2020 στις προτεραιότητες του ΥπΟικ.Μόνο σε καινοτόμες επιχειρήσεις όπως...Manos on Το ΕΣΠΑ 2014-2020 στις προτεραιότητες του ΥπΟικ.Τα Πιοντά θα δουλευθούν πολύ...Who's Online1 visitors online now1 guests, 0 members
 FacebookGoogle PlusRSS FeedTumblrTwitterΗ μοναδική πηγή ενημέρωσης για όλες τις κατηγορίες επιδοτήσεων
 FacebookGoogle PlusRSS FeedTumblrTwitter ©2013 ΕΠΙΔΟΤΗΣΗ και επιχειρηματικότητα online περιοδικό για επιδοτήσεις και επιχειρείν


text:
ΟΑΕΔ – Κοινωφελής Εργασία: Πότε ξεκινάει το νέο πακέτο 19.000 προσλήψεων - cityworld.gr
 Home → Άνεργοι → ΟΑΕΔ – Κοινωφελής Εργασία: Πότε ξεκινάει το νέο πακέτο 19.000 προσλήψεων
 Η δεύτερη φάση για την Κοινωφελή Εργασία του ΟΑΕΔ που αφορά πάνω από 19.000 προσλήψεις ανέργων σε περιφέρειες, υπουργεία και εποπτευόμενους φορείς αναμένεται να ξεκινήσει την επόμενη εβδομάδα.
 Η πρώτη προκήρυξη κοινωφελούς εργασίας του ΟΑΕΔ θα γίνει, σύμφωνα με πληροφορίες του dikaiologitika.gr μέσα στην επόμενη εβδομάδα. Σε πρώτη φάση θα εκδοθεί προκήρυξη για την πρόσληψη με πεντάμηνα για ειδικότητες φύλαξης στο υπουργείο Πολιτισμού, ενώ το μεγαλύτερο μέρος στις προσλήψεις θα κατευθυνθεί στα υπουργεία Εργασίας, Υγείας, Παιδείας και Διοικητικής Μεταρρύθμισης.
 Το πρόγραμμα έχει συνολικό προυπολογισμό 77 εκατ. ευρώ, απευθύνεται σε όλες τις εκπαιδευτικές βαθμίδες και ειδικότητες, ενώ για πρώτη φορά σύμφωνα με δηλώσεις την Διοικητού του ΟΑΕΔ θα εντάσσεται μοριοδότηση για τα άτομα με αναπηρία.
 Παράλληλα ολοκληρώθηκε χθες η υποβολή αιτήσεων για το πρόγραμμα κοινωφελούς εργασίας του ΟΑΕΔ, που αφορά τις 32.000 προσλήψεις με πεντάμηνη απασχόληση και συνολικά υποβλήθηκαν ηλεκτρονικά στο oaed.gr 192.571 αιτήσεις απο ανέργους.
 Πληροφορίες θέλουν οι συγκεκριμένες θέσεις απασχόλησης, να «σπάνε», ανά φορέα.
 Κάτι που σημαίνει ότι θα υπάρξουν ξεχωριστές προκηρύξεις για τις θέσεις που μπορεί να προκύψουν στο υπουργείο Πολιτισμού, για παράδειγμα, όπως επίσης και για θέσεις που αναμένεται να καλύψουν ανάγκες που υπάρχουν στα Ασφαλιστικά Ταμεία.
 Σε κάθε περίπτωση, ο ΟΑΕΔ βρίσκεται στην «τελική ευθεία» για να προκηρύξει και αυτές τις θέσεις απασχόλησης. Υπενθυμίζεται ότι οι αποδοχές για τους δικαιούχους κυμαίνονται από 431 ευρώ έως 495 ευρώ το μήνα, ανάλογα εάν πρόκειται για μεγαλύτερους ή μικρότερους των 25 ετών.


text:
ΟΑΕΔ: Προσλήψεις σε δήμους - Τελευταίες ειδήσεις τώρα - Tilegrafimanews
 Καιρός αύριο 26 Φεβρουαρίου σε Αθήνα, Θεσσαλονίκη και σε όλη την...
 Πρόστιμο 375.000 ευρώ σε «Δημοκρατία» και Φιλιππάκη για συκοφαντία του Σάμπυ...
 Εξέταση Προανακριτικής: Αναβολή για τις 6 το απόγευμα ζήτησε η «Κελέση»
 Ελληνικό ποδόσφαιρο: UEFA-FIFA για βία και διαιτησία
 Γεννηματά στο συνέδριο της ΓΣΕΕ: Συνδικάτα ισχυρά με λόγο και ρόλο
 Πληρωμές ΟΠΕΚΕΠΕ : Η τελευταία καταβολή
 Αρχική ΘΕΣΕΙΣ ΕΡΓΑΣΙΑΣ ΟΑΕΔ: Προσλήψεις σε δήμους – Τελευταίες ειδήσεις τώρα
 ΟΑΕΔ: Προσλήψεις σε δήμους – Τελευταίες ειδήσεις τώρα
 ΠΡΟΣΛΗΨΕΙΣ 2017-NEWS: Την πρόσληψη 6.300 ανέργων δρομολογεί ο ΟΑΕΔ (oaed.gr) μέσα από προγράμματα κοινωφελούς εργασίας σε όλη τη χώρα. Στη διαδικασία συμμετέχουν 34 δήμοι. Το νέο προσωπικό θα υπογράψει οκτάμηνη σύμβαση εργασίας.
 ΟΑΕΔ: Οι άνεργοι που θα συμμετέχουν σε αυτό θα απασχοληθούν στην υλοποίηση έργων τα οποία θα αφορούν τη βελτίωση της καθημερινής ζωής, την αντιμετώπιση της ανεργίας των πληθυσμιακών ομάδων αλλά και την αναβάθμιση των προσόντων των συμμετεχόντων. Παράλληλα, η δράση αυτή αποσκοπεί στη βελτίωση της οικονομικής κατάστασης των ανέργων και στην αποτελεσματική στήριξή τους.
 Οι ωφελούμενοι απαιτείται να είναι εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών να είναι εγγεγραμμένοι άνεργοι στα μητρώα ανέργων του ΟΑΕΔ.
 Επίσης, να είναι εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς καθώς και εγγεγραμμένοι μακροχρόνια άνεργοι στα μητρώα ανέργων του ΟΑΕΔ. Άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ και εγγεγραμμένοι στα μητρώα ανέργων ΑμεΑ του ΟΑΕΔ.
 Προκειμένου να επιτευχθεί ο στόχος της διευκόλυνσης επανένταξης των ανέργων στην αγορά εργασίας, προβλέπονται συγκεκριμένες δράσεις ενεργοποίησης των ωφελουμένων, όπως συμβουλευτική και κατάρτιση. Για τη συμβουλευτική στα ΚΠΑ 2 του ΟΑΕΔ θα υπάρξουν δύο υποχρεωτικές συνεδρίες στους ωφελούμενους κατά την είσοδο και την έξοδό τους στην πράξη, χωρίς κόστος, με όρους που θα εξειδικεύονται στην προκήρυξη, γράφει το ένθετο «Ευκαιρίες για Εργασία» που κυκλοφόρησε μαζί με την εφημερίδα Παρασκήνιο.
 ΠΡΟΣΛΗΨΕΙΣ ΣΕ ΔΗΜΟΥΣ: ΔΕΙΤΕ ΕΔΩ ΟΛΕΣ ΤΙΣ ΕΙΔΗΣΕΙΣ
 ΟΑΕΔ 107
 ΟΑΕΔ ΘΕΣΕΙΣ ΕΡΓΑΣΙΑΣ
 ΟΑΕΔ ΠΡΟΣΛΗΨΕΙΣ ΔΗΜΟΙ
 ΠΡΟΣΛΗΨΕΙΣ 2017
 ΠΡΟΣΛΗΨΕΙΣ ΔΗΜΟΙ
 Προηγούμενο άρθροΟ μικρός Παναγιώτης μάς χρειάζεται – Διαδώστε το
 Επόμενο άρθροΤι καιρό θα κάνει αύριο Τετάρτη 11 Οκτωβρίου 2017
 Δικαιούχοι – Κοινωφελής εργασία 2020 ΟΑΕΔ – ΑΣΕΠ ΠΡΟΚΗΡΥΞΕΙΣ ONLINE
 ΠΡΟΣΛΗΨΕΙΣ ΣΤΟΥΣ ΔΗΜΟΥΣ – ΟΑΕΔ προγράμματα – ΑΣΕΠ ΠΡΟΚΥΡΗΞΕΙΣ
 Οι δικαιούχοι για το νέο πρόγραμμα – ΚΟΙΝΩΦΕΛΗΣ ΕΡΓΑΣΙΑ ΣΤΟΥΣ ΔΗΜΟΥΣ- ΑΣΕΠ ΠΡΟΚΗΡΥΞΕΙΣ
 ΟΑΕΔ: 1.076.134 οι εγγεγραμμένοι άνεργοι
 Αιτήσεις σε πρόγραμμα ΟΑΕΔ – ΑΣΕΠ ΠΡΟΚΗΡΥΞΕΙΣ
 1ΓΤ/2020- ΑΣΕΠ – ΟΑΕΔ ΕΠΙΔΟΜΑΤΑ
 Καιρός αύριο 26 Φεβρουαρίου σε Αθήνα, Θεσσαλονίκη και σε όλη την...
 Newsroom - 25/02/2020 17:54
 Πρόστιμο 375.000 ευρώ σε «Δημοκρατία» και Φιλιππάκη για συκοφαντία του Σάμπυ...
 TechTeam - 25/02/2020 16:16
 TechTeam - 25/02/2020 16:07
 ΝΕΑ25078
 ΠΟΛΙΤΙΚΑ5198
 ΟΙΚΟΝΟΜΙΑ3882
 HOT NEWS3830


text:
Διαδικασία απόκτησης κλειδαρίθμου εταιρειών στον ΟΑΕΔ
 Απαραίτητη προϋπόθεση για την υποβολή της ηλεκτρονικής αίτησης και για τα προγράμματα του ΟΑΕΔ είναι η ενδιαφερόμενη επιχείρηση να είναι πιστοποιημένος / εγγεγραμμένος χρήστης στο πληροφοριακό σύστημα (portal) του ΟΑΕΔ και να διαθέτει κωδικούς πρόσβασης σε αυτό (κλειδάριθμος επιχείρησης)*.
 Στην περίπτωση που οι ενδιαφερόμενες επιχειρήσεις δεν είναι εγγεγραμμένοι χρήστες στο Πληροφοριακό Σύστημα (portal) του Οργανισμού, θα πρέπει να επισκεφτούν την Υπηρεσία του ΟΑΕΔ (ΚΠΑ2) στην αρμοδιότητα της οποίας ανήκει η έδρα της επιχείρησης και να προσκομίσουν τα κάτωθι δικαιολογητικά για την έκδοση κλειδαρίθμου, προκειμένου στη συνέχεια να υποβάλουν ηλεκτρονική αίτηση για την υπαγωγή στα προγράμματα:
 Οι ηλεκτρονικές υπηρεσίες του ΟΑΕΔ βρίσκονται στις διευθύνσεις http://ait.oaed.gr και https://eservices.oaed.gr
 Τίτλος: Διαδικασία απόκτησης κλειδαρίθμου εταιρειών στον ΟΑΕΔ
 Περιγραφή: Απαραίτητη προϋπόθεση για την υποβολή της ηλεκτρονικής αίτησης και για τα προγράμματα του ΟΑΕΔ είναι η ενδιαφερόμενη επιχείρηση να είναι πιστοποιημένος χρήστης στο πληροφοριακό σύστημα του ΟΑΕΔ.
 Διαβάστηκε 1347 φορές Τελευταία τροποποίηση στις Τετάρτη, 18 Νοεμβρίου 2015 11:23
 Πως φορολογούνται οι επιδοτήσεις - επιχορηγήσεις στα πλαίσια ατομικής επιχειρηματικής δραστηριότητας
 Περισσότερα σε αυτή την κατηγορία: « Πως φορολογούνται οι επιδοτήσεις - επιχορηγήσεις στα πλαίσια ατομικής επιχειρηματικής δραστηριότητας Γενικός Απαλλακτικός Κανονισμός 651/2014 της Ευρωπαϊκής Ένωσης »


text:
Τηλέφωνα : 2108834818, 2108827071
 18/6/2011 ΗΜΕΡΙΔΑ ΤΟΠΙΚΟΥ ΤΜΗΜΑΤΟΣ ΣΚΛΕ ΕΒΡΟΥ
 Κατηγορία Εκπαίδευση - Επιμόρφωση
 Το Tοπικό Τμήμα Έβρου του Σ.Κ.Λ.Ε. σας προσκαλεί στην επιμορφωτική ημερίδα με θέμα: “Σύγχρονες προσεγγίσεις στη θεωρία & πρακτική της Κοινωνικής Εργασίας” το Σάββατο, 18 Ιουνίου 2011 στο ξενοδοχείο Thraki Palace στην Αλεξανδρούπολη.
 Η ημερίδα απευθύνεται στα μέλη του Τοπικού Τμήματος Έβρου του Σ.Κ.Λ.Ε. ενώ θα υπάρχει δυνατότητα παρακολούθησης και από έναν μικρό αριθμό φοιτητών Κοινωνικής Εργασίας. Η θεματολογία της ημερίδας περιλαμβάνει διαφορετικές θεματικές ενότητες, με σκοπό την ευρύτερη κάλυψη των εκπαιδευτικών αναγκών των κοινωνικών λειτουργών του Νομού Έβρου. Η δράση τελεί υπό την αιγίδα και τη χρηματοδότηση του κεντρικού Σ.Κ.Λ.Ε.
 Οι αιτήσεις συμμετοχής θα γίνονται δεκτές έως και την Παρασκευή, 17/06/2011. Μπορείτε να αποστείλετε την αίτησή σας στην κ. Μαρία Καδόγλου στο email: Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε., στα τηλ. 2551355335, 6948048564 (εργάσιμες ημέρες και ώρες) ή στο fax: 2551089165.
 Το κόστος συμμετοχής είναι 10 ευρώ.
 ΔΕΙΤΕ ΤΟ ΠΡΟΓΡΑΜΜΑ ΤΗΣ ΗΜΕΡΙΔΑΣ ΕΔΩ
 Διεθνές Συνέδριο: Εκπαίδευση και Κοινωνική Ένταξη Ευάλωτων Ομάδων, Θεσσαλονίκη, 23-26 Ιουνίου 2011
 Διεθνές Συνέδριο: Πανεπιστήμιο Μακεδονίας, Θεσσαλονίκη, 23-26 Ιουνίου 2011
 Το Τμήμα Εκπαιδευτικής και Κοινωνικής Πολιτικής του Πανεπιστημίου Μακεδονίας, το Τμήμα Ψυχιατρικής του Πανεπιστημίου San Diego της Καλιφόρνιας και το Κέντρο Θεραπείας Εξαρτημένων Ατόμων (ΚΕΘΕΑ) διοργανώνουν στη Θεσσαλονίκη, Διεθνές Συνέδριο με θέμα
 «Εκπαίδευση και Κοινωνική Ένταξη Ευάλωτων Ομάδων».
 Το Συνέδριο θα πραγματοποιηθεί από τις 24 έως τις 26 Ιουνίου 2011 σε συνεργασία με το Τμήμα Κοινωνιολογίας και το Τμήμα Περιβάλλοντος του Πανεπιστημίου Αιγαίου, το Παράρτημα Μακεδονίας της Παιδαγωγικής Εταιρείας Ελλάδας, τη Βαλκανική Εταιρεία Παιδαγωγικής και Εκπαίδευσης, το Διεπιστημονικό Δίκτυο Ειδικής και Διαπολιτισμικής Αγωγής (INSIED - INCLUDE) και το Ελληνικό Παρατηρητήριο για τη Διαπολιτισμική Παιδεία και Εκπαίδευση (ΕΠΑΔΙΠΕ).
 Πληροφορίες για το Συνέδριο μπορείτε να βρείτε στην ιστοσελίδα: http://www.uom.gr/eiconf2011/
 2-6-2011 ΗΜΕΡΙΔΑ ΔΗΜΟΥ ΙΛΙΟΥ
 Ο Δήμος Ιλίου και η Κοινωνική Υπηρεσία του Δήμου σας προσκαλούν στην Ημερίδα με θέμα: "Φαινόμενα Παιδικής Βίας στην Οικογένεια και το Σχολείο", που θα πραγματοποιηθεί την Πέμπτη 2 Ιουνίου 2011 και ώρα 9:00 στην αίθουσα εκδηλώσεων του Δημαρχείου Ιλίου.
 9:00 Προσέλευση – Εγγραφές
 9:30 – 10:00 Χαιρετισμοί
 10:00 – 11:15 Ομιλίες
 Κακοποίηση-Παραμέληση Παιδιών
 Γ. Νικολαΐδης, Ψυχίατρος, MA, MSc, PhD. Ινστιτούτο Υγείας Παιδιού
 Βία μεταξύ Ερωτικών Συντρόφων
 Κ. Πετρουλάκη, Ψυχολόγος, PhD. Ευρωπαϊκό Δίκτυο κατά της Βίας
 Διαπιστώσεις του θεσμού του Συνηγόρου του Παιδιού στο πεδίο της προστασίας και προαγωγής των Δικαιωμάτων του Παιδιού στην Ελλάδα την τελευταία 8ετία
 Μαρία Τσάγκαρη-Καφαντάρη, Ειδική Eπιστήμονας – Ψυχολόγος. Ανεξάρτητη Αρχή «Συνήγορος του Πολίτη», Κύκλος Δικαιωμάτων του Παιδιού
 11:15 –11:30 Διάλειμμα
 11:30 –12:30 Ομιλίες
 Θυματοποίηση των Παιδιών στο Σχολείο- Bullying
 Κ. Χρηστάκης. Ειδικός Πάρεδρος (ε.τ.) Παιδαγωγικού Ινστιτούτου
 Σχεδιασμός Εθνικού Δικτύου Παιδικής Προστασίας: Ανταποκρισιμότητα, Ελλείψεις και Προοπτικές
 Α. Μαμάη. Eθνικό Κέντρο Κοινωνικής Αλληλεγγύης
 Επιτόπια παρέμβαση: μια εμπειρική προσέγγιση στην πρώτη επαφή με το παιδί θύμα
 Σ. Αλεβίζος, Ψυχολόγος. Χαμόγελο του Παιδιού
 ΑΝΟΙΚΤΗ ΣΥΖΗΤΗΣΗ
 ΗΜΕΡΙΔΑ ΔΗΜΟΥ ΓΑΛΑΤΣΙΟΥ
 Ο Δήμος Γαλατσίου διοργανώνει Επιστημονική Ημερίδα με θέμα:
 «Κοινωνική Συνοχή και Τοπικές Κοινωνίες»
 που θα πραγματοποιηθεί στην αίθουσα του Πολιτιστικού Οργανισμού Θάνος Κωτσόπουλος (Δημαρχείο


text:
Γαλατσίου, Ιπποκράτους & Αρχιμήδους), την Τετάρτη, 8 Ιουνίου 2011 με ώρα έναρξης 6.00 μ.μ.
 Στην ημερίδα θα παρουσιασθούν τα ευρήματα της έρευνας με θέμα «Παραβατικότητα και Αίσθημα Ασφάλειας των κατοίκων του Δήμου Γαλατσίου», που πραγματοποιήθηκε από την Κοινωνική Υπηρεσία του Δήμου, υπό την επιστημονική καθοδήγηση της Διευθύντριας Ερευνών του ΕΚΚΕ, Δρ. Κοινωνιολογίας του Εγκλήματος κας Ιωάννας Τσίγκανου.
 18.30 - 18.45 ΧΑΙΡΕΤΙΣΜΟΙ
 Κυριάκος Τσίρος, Δήμαρχος Γαλατσίου
 Αθανάσιος Μπούρας, Αντιδήμαρχος Υγείας & Κοινωνικών Υπηρεσιών
 Προεδρεύων: ο Καθηγητής κ. Νέστωρ Κουράκης
 18.45 - 19.15 A. Η Ανθρωπογεωγραφία του Δήμου Γαλατσίου, Λυερός Γιάννης, Κοινωνικός Λειτουργός Κοινωνικής Υπηρεσίας Δήμου Γαλατσίου
 Β. Παρουσίαση Ερευνητικών Δεδομένων Ιωάννα Τσίγκανου, Δρ. Κοινωνιολογίας του Εγκλήματος, Διευθύντρια Ερευνών Ι.ΠΟ.ΚΟΙΝΩ, ΕΚΚΕ
 19.15 - 20.00 Εισηγήσεις
 Η Πρόληψη μας Αφορά Όλους, Ιωάννης Πανούσης, Καθηγητής Εγκληματολογίας,
 Τμήμα Επικοινωνί ας και Μ.Μ.Ε Παν/μίου Αθηνών
 Ο Ρόλος της Τοπικής Κοινωνίας στην Πρόληψη της Ανασφάλειας, Χριστίνα Ζαραφωνίτου
 Καθηγήτρια Εγκληματολογίας,Τμήμα Κοινωνιολογίας, Πάντειο Πανεπιστήμιο, Διευθύντρια Π.Μ.Σ Εγκληματολογίας Παντείου Πανεπιστημίου
 Ο Φόβος του Εγκλήματος στην περιοχή Αθηνών - Ερευνητικά Πορίσματα
 Νέστωρ Κουράκης, Καθηγητής Εγκληματολογίας Νομικής Σχολής Παν/νίου Αθηνών,
 Διευθυντής Εργαστηρίου Ποινικών και Εγκληματολογικών Ερευνών
 20.00 - 20.30 Συζήτηση - Συμπεράσματα
 ΠΑΡΕΜΒΑΣΗ ΠΤ ΚΕΝΤΡΙΚΗΣ ΜΑΚΕΔΟΝΙΑΣ ΓΙΑ ΠΡΟΚΗΡΥΞΗ ΚΕΝΤΡΟΥ ΚΟΙΝΩΝ, ΠΡΟΝΟΙΑΣ ΚΕΝΤΡΙΚΗΣ ΜΑΚΕΔΟΝΙΑΣ
 Μετά από την άμεση παρέμβαση του ΠΤ ΣΚΛΕ Κεντρικής Μακεδόνιας διορθώθηκε στο ορθό προκήρυξη του Κέντρου Κοινωνικής Πρόνοιας Κεντρικής Μακεδονίας που πρόβλεπε στα τυπικά προσόντα για την πρόσληψη Κοινωνικού Λειτουργού πτυχίο Κοινωνικής Πολιτικής και Κοινωνικής Ανρωπολογίας. Ολόκληρη η παρέμβαση παρατίθεται ακολούθως:
 Προς: Κα Συλβάνα Καρασαββίδου Πρόεδρο
 Κέντρου Κοινωνικής Πρόνοιας
 Κοιν.: 1) Παράρτημα Αποθεραπείας και
 Αποκατάστασης Παιδιών με Αναπηρία
 2) Θεραπευτήριο Χρονίων Παθήσεων
 «Ο Άγιος Παντελεήμων»
 3) Παράρτημα Αποθεραπείας και
 Αποκατάστασης Ατόμων με Αναπηρία
 4) ΣΚΛΕ (Αθήνα)
 ΘΕΜΑ: Επισήμανση Προκήρυξης
 Σχετ.: Αρ. Πρωτ. 978 – 20/05/2014 - Κατάρτιση Καταλόγων Πλήρωσης (28) Θέσεων Επικουρικού Προσωπικού
 Με την παρούσα επιστολή και μετά από αναφορές που δεχτήκαμε από μέλη του Συνδέσμου Κοινωνικών Λειτουργών – Περιφερειακού Τμήματος Κεντρικής Μακεδονίας θα θέλαμε να σας επισημάνουμε τα εξής: στην πρόσκληση κατάρτισης καταλόγων επικουρικού προσωπικού και συγκεκριμένα στην τρίτη σελίδα όπου περιγράφονται τα προσόντα της θέσης Κοινωνικού Λειτουργού διαπιστώσαμε ότι ο υποψήφιος – υποψήφια εκτός από Κοινωνικός Λειτουργός απόφοιτος ΑΕΙ ή ΤΕΙ, εναλλακτικά μπορεί να είναι κάτοχος πτυχίου Κοινωνικής Πολιτικής ή Κοινωνικής Πολιτικής και Κοινωνικής Ανθρωπολογίας. Βέβαια είναι ευρέως γνωστό ότι δικαίωμα για την νόμιμη άσκηση του επαγγέλματος του Κοινωνικού Λειτουργού έχουν μόνο οι απόφοιτοι του τμήματος Κοινωνικής Διοίκησης - κατεύθυνσης Κοινωνικής Εργασίας του Δημοκρίτειου Πανεπιστημίου Θράκης και οι απόφοιτοι των τμημάτων Κοινωνικής Εργασίας των Τ.Ε.Ι. Αθηνών, Πάτρας και Ηρακλείου με αποτέλεσμα να είναι αδύνατον να εξισωθούν οι ανωτέρω σχολές με αυτές τις προκήρυξης. Οποιαδήποτε άλλη ειδικότητα δεν κατέχει ούτε τις τυπικές ούτε τις ουσιαστικές προϋποθέσεις άσκησης του επαγγέλματος. Για τον λόγο αυτό θα επιθυμούσαμε να αναθεωρήσετε την παρούσα πρόσκληση ως προς το ορθό.
 Για οποιαδήποτε άλλη πληροφορία θα είμαστε στη διάθεσή σας.
 Επιδοτούμενα προγράμματα κατάρτισης και πιστοποίησης ανέργων σε Βασικές Δεξιότητες Τεχνολογιών
 Το ΚΕΚ ΔΙΟΝ ΕΠΕΚΑ επιθυμεί να σας πληροφορήσει για την πρόσφατη Πρόσκληση Εκδήλωσης Ενδιαφέροντος του Υπουργείου Εργασίας & Κοινωνικής Ασφάλισης, η οποία αφορά επιδοτούμενα προγράμματα κατάρτισης και πιστοποίησης ανέργων σε Βασικές Δεξιότητες χρήσης Τεχνολογιών


text:
Πληροφορίας και Επικοινωνιών (ΤΠΕ).
 Σχετικές Πληροφορίες στα γραφεία του Κ.Ε.Κ ΔΙΟΝ Ε.Π.Ε.Κ.Α, καθημερινά ΔΕΥΤΕΡΑ-ΠΑΡΑΣΚΕΥΗ και ώρες 09.00π.μ. – 17.00μ.μ.:
 1) Αθήνα: Χ.Μούσκου 18 Α.Ιλίσια Τ.Κ. 157 72 ΤΗΛ/FAX.:210-7707990 FAX:210-7707630
 2) Θεσσαλονίκη: Βάκχου 19-23 Πύλη Αξιού Τ.Κ. 546 29 ΤΗΛ/FAX: 2310-544196
 3) Καλαμάτα, Αγ.Τριάδα Δυτικό Κέντρο Τ.Κ. 24100 ΤΗΛ/FAX.: 27210-97222
 4) Μυτιλήνη, Οδός Μυτιλήνης Λουτρών Τ.Κ. 811 00 ΤΗΛ/FAX.: 22510-37817
 ΤΙΤΛΟΣ : ΕΠΙΧΟΡΗΓΗΣΗ ΜΕ ΕΠΙΤΑΓΕΣ ΚΑΤΑΡΤΙΣΗΣ (TRAINING VOUCHER) ΤΗΣ ΚΑΤΑΡΤΙΣΗΣ ΚΑΙ ΠΙΣΤΟΠΟΙΗΣΗΣ ΑΝΕΡΓΩΝ ΣΕ ΒΑΣΙΚΕΣ ΔΕΞΙΟΤΗΤΕΣ ΧΡΗΣΗΣ ΤΠΕ ΠΟΥ ΘΑ ΠΡΑΓΜΑΤΟΠΟΙΗΘΕΙ ΑΠΟ ΠΙΣΤΟΠΟΙΗΜΕΝΑ ΚΕΝΤΡΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ
 ΔΙΑΡΚΕΙΑ : 100 ΩΡΕΣ ΚΑΤΑΡΤΙΣΗΣ
 ΕΠΙΔΟΜΑ : 500 €
 ΔΙΚΑΙΩΜΑ ΣΥΜΜΕΤΟΧΗΣ : ΑΝΕΡΓΟΙ ΕΓΓΕΓΡΑΜΜΕΝΟΙ ΣΤΑ ΜΗΤΡΩΑ ΑΝΕΡΓΩΝ ΤΟΥ ΟΑΕΔ ΑΝΕΞΑΡΤΗΤΑ ΑΝ ΛΑΜΒΑΝΟΥΝ ΕΠΙΔΟΜΑ ΑΝΕΡΓΙΑΣ Ή ΟΧΙ
 ΔΙΟΝ Ε.Π.Ε.Κ.Α. ΚΕΝΤΡΟ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ
 Κανάρη 20 Τ.Κ. 10674, Αθήνα
 Τηλ. 210 3625300 Fax. 210 3618341 Email sdag@otenet.gr, URL. www.kekdion.gr
 ΕΚΠΑΙΔΕΥΤΗΡΙΑ:
 Αθήνα: Χ.Μούσκου 18 Α.Ιλίσια Τ.Κ. 157 72 ΤΗΛ/FAX.:210-7707990 FAX:210-7707630 - Θεσ/κη, Βάκχου 19-23 Πύλη Αξιού Τ.Κ. 546 29 ΤΗΛ/FAX: 2310-544196 - Καλαμάτα, Αγ.Τριάδα Δυτικό Κέντρο Τ.Κ. 24100 ΤΗΛ/FAX.: 27210-97222 Μυτιλήνη, Οδός Μυτιλήνης Λουτρών Τ.Κ. 811 00 ΤΗΛ/FAX.: 22510-37817
 ΕΠΙΧΕΙΡΗΣΙΑΚΟ ΠΡΟΓΡΑΜΜΑ «Ανάπτυξη Ανθρώπινου Δυναμικού» του ΕΣΠΑ 2007-2013
 ΕΡΓΟ: «ΕΠΙΧΟΡΗΓΗΣΗ ΜΕ ΕΠΙΤΑΓΕΣ ΚΑΤΑΡΤΙΣΗΣ (TRAINING VOUCHER) ΤΗΣ ΚΑΤΑΡΤΙΣΗΣ ΚΑΙ ΠΙΣΤΟΠΟΙΗΣΗΣ ΑΝΕΡΓΩΝ ΣΕ ΒΑΣΙΚΕΣ ΔΕΞΙΟΤΗΤΕΣ ΧΡΗΣΗΣ ΤΠΕ ΠΟΥ ΘΑ ΠΡΑΓΜΑΤΟΠΟΙΗΘΕΙ ΑΠΟ ΠΙΣΤΟΠΟΙΗΜΕΝΑ ΚΕΝΤΡΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ»
 ΑΞΟΝΑΣ ΠΡΟΤΕΡΑΙΟΤΗΤΑΣ 7 ΣΤΙΣ 8 ΠΕΡΙΦΕΡΕΙΕΣ ΣΥΓΚΛΙΣΗΣ
 ΑΞΟΝΑΣ ΠΡΟΤΕΡΑΙΟΤΗΤΑΣ 8 ΣΤΙΣ 3 ΠΕΡΙΦΕΡΕΙΕΣ ΣΤΑΔΙΑΚΗΣ ΕΞΟΔΟΥ
 ΑΞΟΝΑΣ ΠΡΟΤΕΡΑΙΟΤΗΤΑΣ 9 ΣΤΙΣ 2 ΠΕΡΙΦΕΡΕΙΕΣ ΣΤΑΔΙΑΚΗΣ ΕΙΣΟΔΟΥ
 ΤΟ ΕΡΓΟ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ (Ε.Κ.Τ.)
 Το Πιστοποιημένο Κέντρο Επαγγελματικής Κατάρτισης (ΚΕΚ) Εθνικής Εμβέλειας ΔΙΟΝ Ε.Π.Ε.Κ.Α. (Κωδ. Πιστ/σης 11101176) επιθυμεί να σας ενημερώσει για την πρόσφατη Πρόσκληση Εκδήλωσης Ενδιαφέροντος του Υπουργείου Εργασίας & Κοινωνικής Ασφάλισης, η οποία αφορά επιδοτούμενα προγράμματα ανέργων στο πλαίσιο του Έργου «ΕΠΙΧΟΡΗΓΗΣΗ ΜΕ ΕΠΙΤΑΓΕΣ ΚΑΤΑΡΤΙΣΗΣ (TRAINING VOUCHER) ΤΗΣ ΚΑΤΑΡΤΙΣΗΣ ΚΑΙ ΠΙΣΤΟΠΟΙΗΣΗΣ ΑΝΕΡΓΩΝ ΣΕ ΒΑΣΙΚΕΣ ΔΕΞΙΟΤΗΤΕΣ ΧΡΗΣΗΣ ΤΠΕ ΠΟΥ ΘΑ ΠΡΑΓΜΑΤΟΠΟΙΗΘΕΙ ΑΠΟ ΠΙΣΤΟΠΟΙΗΜΕΝΑ ΚΕΝΤΡΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ», του Άξονα Προτεραιότητας 7 στις οκτώ (8) Περιφέρειες Σύγκλισης, του Άξονα Προτεραιότητας 8 στις τρεις (3) Περιφέρειες Σταδιακής Εξόδου και του Άξονα Προτεραιότητας 9 στις δύο (2) Περιφέρειες Σταδιακής Εισόδου του Επιχειρησιακού Προγράμματος «ΑΝΑΠΤΥΞΗ ΑΝΔΡΩΠΙΝΟΥ ΔΥΝΑΜΙΚΟΥ» του ΕΣΠΑ με τη συγχρηματοδότηση του Ευρωπαϊκού Κοινωνικού Ταμείου (Ε.Κ.Τ.).
 Τα προγράμματα απευθύνονται σε ανέργους εγγεγραμμένους στα μητρώα ανέργων του ΟΑΕΔ ανεξάρτητα αν λαμβάνουν επίδομα ανεργίας ή όχι.
 Τα προγράμματα έχουν διάρκεια 100 ώρες κατάρτισης και για τους ανέργους προβλέπεται εκπαιδευτικό επίδομα 500 €.
 ΔΟΜΗ ΚΕΚ
 ΕΚΠΑΙΔΕΥΤΙΚΟ ΕΠΙΠΕΔΟ –ΟΜΑΔΑ ΣΤΟΧΟΥ
 ΚΑΤΑΡΤΙΣΗ & ΠΙΣΤΟΠΟΙΗΣΗ ΑΝΕΡΓΩΝ ΣΕ ΒΑΣΙΚΕΣ ΔΕΞΙΟΤΗΤΕΣ ΧΡΗΣΗΣ ΤΠΕ
 ΑΝΕΡΓΟΙ ΕΓΓΕΓΡΑΜΜΕΝΟΙ ΣΤΑ ΜΗΤΡΩΑ ΑΝΕΡΓΙΑΣ ΤΟΥ ΟΑΕΔ (ΑΝΕΞΑΡΤΗΤΑ ΑΝ ΛΑΜΒΑΝΟΥΝ ΕΠΙΔΟΜΑ ΑΝΕΡΓΙΑ Ή ΟΧΙ)
 Οι ενδιαφερόμενοι υποψήφιοι παρακαλούνται να απευθύνονται για περαιτέρω πληροφορίες στα γραφεία του Κ.Ε.Κ ΔΙΟΝ Ε.Π.Ε.Κ.Α στις εξής δομές του ανά περιοχή υλοποίησης του Προγράμματος, καθημερινά ΔΕΥΤΕΡΑ – ΠΑΡΑΣΚΕΥΗ και ώρες 09.00π.μ. – 17.00μ.μ.:
 1. Αντίγραφο εκκαθαριστικού σημειώματος ή άλλου εγγράφου στο οποίο να αναγράφεται το ΑΦΜ
 2. Εκτύπωση ή Αντίγραφο άλλου αποδεικτικού ΑΜΚΑ
 3. Αντίγραφο Αστυνομικής Ταυτότητας (διπλής όψεως) ή Διαβατηρίου σε ισχύ.
 4. Αντίγραφο κάρτας ανεργίας του ΟΑΕΔ σε ισχύ ( δηλαδή να έχει ανανεωθεί ή εκδοθεί εντός του τελευταίου τριμήνου)
 5. Αντίγραφο τραπεζικού βιβλιαρίου Εθνικής Τράπεζας Ελλάδος, στον οποίο θα αναγράφονται


text:
ευδιάκριτα ο αριθμός λογαριασμού, ο αριθμός ΙΒΑΝ και το υποκατάστημα τραπέζης στο όνομα του ανέργου (αν πρόκειται για κοινό λογαριασμό το όνομα του ωφελούμενου ανέργου θα πρέπει να είναι το πρώτο όνομα)
 6. (1) Υπεύθυνη δήλωση του Ν. 1599/86 όπου θα δηλώνεται ότι ο ενδιαφερόμενος δεν έχει παρακολουθήσει ούτε παρακολουθεί άλλο πρόγραμμα κατάρτισης που οδηγεί σε πιστοποίηση βασικών δεξιοτήτων το τελευταίο ένα (1) ημερολογιακό έτος και ότι τα στοιχεία που αναγράφονται στην παρούσα αίτηση συμμετοχής για το επιδοτούμενο πρόγραμμα επαγγελματικής κατάρτισης είναι αληθή, πλήρη και ακριβή.
 ΔΙΟΝ Ε.Π.Ε.Κ.Α Κ.Ε.Κ
 Αθήνα: Χ.Μούσκου 18 Α.Ιλίσια Τ.Κ. 157 72 ΤΗΛ/FAX.:210-7707990 FAX:210-7707630 - Θεσ/κη, Βάκχου 19-23 Πύλη
 Αξιού Τ.Κ. 546 29 ΤΗΛ/FAX: 2310-544196 - Καλαμάτα, Αγ.Τριάδα Δυτικό Κέντρο Τ.Κ. 24100 ΤΗΛ/FAX.: 27210-97222
 Μυτιλήνη, Οδός Μυτιλήνης Λουτρών Τ.Κ. 811 00 ΤΗΛ/FAX.: 22510-37817
 ΕΝΗΜΕΡΩΤΙΚΟ/ ΠΛΗΡΟΦΟΡΙΑΚΟ ΕΝΤΥΠΟ
 Α. ΣΤΟΙΧΕΙΑ ΠΡΟΓΡΑΜΜΑΤΟΣ
 C ΠΡΟΓΡΑΜΜΑ ΚΑΤΑΡΤΙΣΗΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ & ΚΟΙΝΩΝΙΚΗΣ ΑΣΦΑΛΙΣΗΣ: «ΕΠΙΧΟΡΗΓΗΣΗ ΜΕ ΕΠΙΤΑΓΕΣ ΚΑΤΑΡΤΙΣΗΣ (TRAINING VOUCHER) ΤΗΣ ΚΑΤΑΡΤΙΣΗΣ ΚΑΙ ΠΙΣΤΟΠΟΙΗΣΗΣ ΑΝΕΡΓΩΝ ΣΕ ΒΑΣΙΚΕΣ ΔΕΞΙΟΤΗΤΕΣ ΧΡΗΣΗΣ ΤΠΕ ΠΟΥ ΘΑ ΠΡΑΓΜΑΤΟΠΟΙΗΘΕΙ ΑΠΟ ΠΙΣΤΟΠΟΙΗΜΕΝΑ ΚΕΝΤΡΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ»
 ΕΠΙΧΕΙΡΗΣΙΑΚΟ ΠΡΟΓΡΑΜΜΑ : «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ»
 ΣΥΓΧΡΗΜΑΤΟΔΟΤΗΣΗ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ (Ε.Κ.Τ.)
 ΚΑΤΗΓΟΡΙΑ ΚΑΤΑΡΤΙΖΟΜΕΝΩΝ: άνεργοι εγγεγραμμένοι στα μητρώα του ΟΑΕΔ ανεξάρτητα αν λαμβάνουν επίδομα ανεργίας ή όχι
 ΤΟΠΟΣ ΥΛΟΠΟΙΗΣΗΣ (ΠΕΡΙΟΧΗ): ΑΘΗΝΑ, ΘΕΣΣΑΛΟΝΙΚΗ, ΚΑΛΑΜΑΤΑ, ΜΥΤΙΛΗΝΗ
 ΩΡΕΣ ΚΑΤΑΡΤΙΣΗΣ : 100 ΩΡΕΣ
 ΕΚΠΑΙΔΕΥΤΙΚΟ ΕΠΙΔΟΜΑ : 500 €
 Β. ΠΕΡΙΓΡΑΦΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ
 Το προτεινόμενο πρόγραμμα κατάρτισης έχει ως κύριους στόχους:
 Α) την κατάρτιση και την πιστοποίηση των ωφελούμενων ανέργων σε Βασικές Δεξιότητες Χρήσης Τεχνολογιών Πληροφορίας και Επικοινωνιών (ΤΠΕ), με σκοπό την αναβάθμιση των επαγγελματικών τους προσόντων και τη διευκόλυνση της πρόσβασής τους στην αγορά εργασίας
 Β) την άρση του φαινομένου του «ψηφιακού χάσματος – αναλφαβητισμού» στον πληθυσμό των ωφελούμενων και την απόκτηση εκείνων των δεξιοτήτων από τους ωφελούμενους που θα τους καταστήσουν ικανούς να λειτουργήσουν στο νέο περιβάλλον που δημιουργείται με την ταχεία εξέλιξη των νέων ΤΠΕ, καθώς και την αποτελεσματική ενσωμάτωση των ΤΠΕ στη συνεχιζόμενη επαγγελματική κατάρτιση.
 Η υλοποίηση του προγράμματος θα πραγματοποιείται με τις εκπαιδευτικές μεθόδους και τεχνικές εκπαίδευσης ενηλίκων. Το πρόγραμμα κατάρτισης πρέπει να καλύπτει το ελάχιστο περιεχόμενο της πιστοποίησης σε δεξιότητες χρήσης Η/Υ (ΚΥΑ Α/25081/8-12-2005, άρθρα 48-53 του Κεφαλαίου VIII) και να περιλαμβάνει επιπλέον υποχρεωτικά και τις ακόλουθες ενότητες:
 Θεματικές ενότητες κατάρτισης:
 1) Χρήση Η/Υ και διαχείριση αρχείων (Windows)
 2) Επεξεργασία Κειμένου (Word)
 3) Υπολογιστικά Φύλλα (Excel)
 4) Υπηρεσίες Διαδικτύου (Internet και Ηλεκτρονικό Ταχυδρομείο)
 5) Βάσεις Δεδομένων (Access)
 6) Παρουσιάσεις (Powerpoint)
 7) Υγιεινή και ασφάλεια στο χώρο εργασίας
 8) Προετοιμασία του καταρτιζόμενου για την αγορά εργασίας (τεχνικές σύνταξης βιογραφικού, ανάπτυξη προσωπικής στρατηγικής, επαγγελματικός προσανατολισμός, τρόποι εξεύρεσης εργασίας, προσομοίωση συνέντευξης με τον εργοδότη, βασικές αρχές για εκκίνησης επιχειρηματικότητας κλπ).
 Γ. ΠΡΟΫΠΟΘΕΣΕΙΣ ΣΥΜΜΕΤΟΧΗΣ
 Δικαίωμα συμμετοχής στο πρόγραμμα έχουν:
 ? Άνεργοι εγγεγραμμένοι στα μητρώα του ΟΑΕΔ ανεξάρτητα αν λαμβάνουν επίδομα ανεργίας ή όχι, οι οποίοι έχουν κάρτα ανεργίας σε ισχύ
 Δ. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ
 ? Αντίγραφο εκκαθαριστικού σημειώματος ή άλλου εγγράφου στο οποίο να αναγράφεται το ΑΦΜ
 ? Εκτύπωση ή Αντίγραφο άλλου αποδεικτικού ΑΜΚΑ
 ? Αντίγραφο αστυνομικής ταυτότητας (διπλής όψεως) ή διαβατηρίου σε ισχύ.
 ? Αντίγραφο κάρτας ανεργίας του ΟΑΕΔ σε ισχύ (δηλ. να έχει ανανεωθεί ή


text:
εκδοθεί εντός του τελευταίου τριμήνου).
 ? Αντίγραφο τραπεζικού βιβλιαρίου Εθνικής Τράπεζας Ελλάδος, στον οποίο θα αναγράφονται ευδιάκριτα ο αριθμός λογαριασμού, ο αριθμός ΙΒΑΝ και το υποκατάστημα τραπέζης στο όνομα του ανέργου (αν είναι κοινός να είναι το πρώτο όνομα)
 ? (1) Υπεύθυνη δήλωση του Ν. 1599/86 όπου θα δηλώνεται ότι ο ενδιαφερόμενος δεν έχει παρακολουθήσει ούτε παρακολουθεί άλλο πρόγραμμα κατάρτισης που οδηγεί σε πιστοποίηση βασικών δεξιότητων το τελευταίο ένα (1) ημερολογιακό έτος και ότι τα στοιχεία που αναγράφονται στην αίτηση συμμετοχής για το επιδοτούμενο πρόγραμμα επαγγελματικής κατάρτισης «Βασικών Δεξιοτήτων – voucher.gr» είναι αληθή, πλήρη και ακριβή.
 ΠΕΡΑΙΤΕΡΩ ΠΛΗΡΟΦΟΡΙΕΣ & ΥΠΟΒΟΛΗ ΑΙΤΗΣΕΩΝ: Στις Δομές του Κ.Ε.Κ. ΔΙΟΝ Ε.Π.Ε.Κ.Α., ανάλογα με την Περιοχή Υλοποίησης:
 Για το Πρόγραμμα της Αθήνας: Χ.Μούσκου 18 Α.Ιλίσια Τ.Κ. 157 72 ΑΘΗΝΑ ΤΗΛ/FAX.:210-7707990 FAX:210-7707630
 Για το Πρόγραμμα της Θεσσαλονίκης: Βάκχου 19-23 Πύλη Αξιού Τ.Κ. 546 29 ΘΕΣΣΑΛΟΝΙΚΗ ΤΗΛ/FAX: 2310-544196
 Για το Πρόγραμμα της Καλαμάτας: Αγ.Τριάδα Δυτικό Κέντρο Τ.Κ. 24100 ΚΑΛΑΜΑΤΑ ΤΗΛ/FAX.: 27210-97222
 Για το Πρόγραμμα της Μυτιλήνης: Οδός Μυτιλήνης Λουτρών Τ.Κ. 811 00 ΜΥΤΙΛΗΝΗ ΤΗΛ/FAX.: 22510-37817
 34 Θέσεις Κοινωνικών Λειτουργών ΠΕ/ΤΕ στην Περιφερειακή Ενότητα Καβάλας
 Πληροφορίες και αιτήσεις μέχρι τις 14/02/2012 στο Φουαγιέ της πρώην Νομαρχίας Καβάλας, κατά τις εργάσιμες ημέρες και ώρες. Επίσης πληροφορίες θα δίνοντα απο το Δ.Σ. του Τοπικού Τμήματος Κοινωνικών Λειτουργών Καβάλας και τον Πρόεδρο του Δ.Σ. κο Φιλιππίδη Γιώργο.
 Δείτε τον πίνακα με τις εγκεκριμένες θέσεις ΕΔΩ
 ΕΤΗΣΙΑ ΣΥΝΕΛΕΥΣΗ ΣΥΝΔΕΣΜΟΥ ΕΠΙΜΕΛΗΤΩΝ ΑΝΗΛΙΚΩΝ ΔΙΚΑΣΤΗΡΙΩΝ ΑΝΗΛΙΚΩΝ ΕΛΛΑΔΟΣ
 Κατηγορία Αναδημοσιεύσεις 'Αρθρων
 ΣΥΝΔΕΣΜΟΣ ΕΠΙΜΕΛΗΤΩΝ ΑΝΗΛΙΚΩΝ
 ΔΙΚΑΣΤΗΡΙΩΝ ΑΝΗΛΙΚΩΝ ΕΛΛΑΔΟΣ
 ΕΔΡΑ ΑΘΗΝΑ (Δέγλερη 2 Αμπελόκηποι)
 ΤΚ 11522
 ΤΗΛ 210-8701300, 210- 8701305
 FAX 210-8701329
 Email Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε. Αθήνα, 06-06-2014
 Α.Π. : 145
 Το Δ.Σ. του ΣΕΔΑ σας καλεί να συμμετάσχετε στην ετήσια Γ.Σ. του κλάδου, οι εργασίες της οποίας θα πραγματοποιηθούν στην αίθουσα συνεδριάσεων του Δικαστηρίου Ανηλίκων της Αθήνας (Δέγλερη 2 & Λ. Αλεξάνδρας) την 23-06-14 ημέρα Δευτέρα και ώρα 9.30 π.μ.
 Σε περίπτωση μη επίτευξης της απαιτούμενης από το νόμο και το καταστατικό απαρτίας η συνεδρίαση θα πραγματοποιηθεί την 30-06-2014 ημέρα Δευτέρα και ώρα 9.30 π.μ.
 Εφόσον και κατά τη συνεδρίαση αυτή δεν υπάρξει απαρτία η συνεδρίαση θα πραγματοποιηθεί την 07-07-2014 ημέρα Δευτέρα και ώρα 9.30 π.μ.
 Η ημερήσια διάταξη της παραπάνω Γ.Σ. περιλαμβάνει τα εξής θέματα:
 1. Απολογισμός του Δ.Σ.
 2. Ο νέος Οργανισμός του Υπουργείου Δικαιοσύνης Διαφάνειας & Ανθρωπίνων Δικαιωμάτων
 3. Η αξιολόγηση των δημοσίων υπαλλήλων βάσει του Νόμου 4250/2014
 4. Περίθαλψη και αντιμετώπιση περιστατικών με οριακή διαταραχή συμπεριφοράς
 5. Καθορισμός αρχαιρεσιών για νέο Δ.Σ.
 6. Άλλα ζητήματα που αφορούν τον κλάδο μας.
 Επισημαίνεται η κρισιμότητα των παραπάνω θεμάτων, γεγονός που καθιστά αναγκαία την ενεργό συμμετοχή όλων μας στην παραπάνω συνεδρίαση.
 ΥΠΟΛΟΓΙΣΕ ΣΕ ΜΕΝΑ: ΔΩΡΕΑΝ ΥΠΟΒΟΛΗ ΦΟΡΟΛΟΓΙΚΩΝ ΔΗΛΩΣΕΩΝ ΓΙΑ ΗΛΙΚΙΩΜΕΝΟΥΣ ΑΠΟ ΤΗ ΓΡΑΜΜΗ ΖΩΗΣ
 “Yπολόγισε σε μένα”
 Μετά την απόφαση του Υπουργείου Οικονομικών για υποβολή των φορολογικών δηλώσεων ηλεκτρονικά, οι ηλικιωμένοι αντιμετωπίζουν σοβαρά προβλήματα.
 Καθώς η πλειοψηφία αυτών δηλώνουν άγνοια χρήσης του διαδικτύου, αφού δεν έχουν καμία απολύτως εξοικείωση με το σύγχρονο αυτό τεχνολογικό μέσο, αναγκάζονται


text:
να ζητήσουν έμμισθες υπηρεσίες λογιστών ή να καταφύγουν στη βοήθεια της νέας γενιάς.
 Το πρόγραμμα “Yπολόγισε σε μένα”, το οποίο υλοποιεί η Γραμμή Ζωής με την υποστήριξη του Κοινωφελούς Ιδρύματος ΤΙΜΑ, έρχεται για να στηρίξει την ευαίσθητη ομάδα των ηλικιωμένων προσφέροντας δωρεάν υπηρεσίες υποβολής φορολογικών δηλώσεων.
 Το πρόγραμμα που υλοποιείται από την 1η Ιουλίου εξυπηρετεί ηλικιωμένους από όλες τις περιοχές της Ελλάδος (με αποστολή των απαραίτητων δικαιολογητικών με courier).
 Το πρόγραμμα απευθύνεται σε ηλικιωμένους, οι οποίοι πληρούν τα εξής κριτήρια:
 • Άνω των 65 ετών
 • Εισόδημα έως 8.500€
 • Αδυναμία πρόσβασης στο διαδίκτυο
 • Ενοικιαστής ή ιδιοκτήτης ενός ακίνητου έως 80 m2 το ανώτερο
 • Ιδιοκτήτης αυτοκινήτου έως 1.400cc
 • Καμία αλλαγή στο Ε9 τα τελευταία 3 έτη
 Απαραίτητα έγγραφα για τη συμπλήρωση της φορολογικής τους δήλωσης:
 • Αστυνομική ταυτότητα
 • Ενημερωτικό σημείωμα συντάξεων τελευταίου τριμήνου, από τον ασφαλιστικό τους φορέα
 • Αντίγραφο φορολογικής δήλωσης οικονομικού έτους 2012
 • Βεβαίωση επιδομάτων για αναπήρους, γεωργικές επιδοτήσεις και αποζημιώσεις
 • Αποδείξεις καταβολής ενοικίου και μισθωτήριο (για ενοικιαστές)
 • Αποδείξεις εξόδων
 • Λογαριασμός ΔΕΗ
 • Άδεια κυκλοφορίας αυτοκίνητου (για τους ιδιοκτήτες αυτοκινήτου)
 - Ο χώρος εξυπηρέτησης των ηλικιωμένων διαμορφώθηκε ειδικά για τους σκοπούς του προγράμματος, στην οδό Κοδράτου 4, Αθήνα (στάση μετρό Μεταξουργείο), στο ισόγειο.
 - Η εξυπηρέτηση των ηλικιωμένων γίνεται κατόπιν ραντεβού, ανά μία ώρα, για την αποφυγή συνωστισμού και την καλύτερη εξυπηρέτηση των ίδιων.
 - Οι ηλικιωμένοι εξυπηρετούνται από Δευτέρα έως Παρασκευή, τις ώρες 09.00-17.00.
 -Για ραντεβού ή περισσότερες πληροφορίες, οι ηλικιωμένοι μπορούν να τηλεφωνούν στο 2113499750.
 Το πρόγραμμα “Υπολόγισε σε μένα”, απευθύνεται σε ηλικιωμένους συνανθρώπους μας, οι οποίοι δεν έχουν την οικονομική δυνατότητα, αλλά ούτε και τη δυνατότητα πρόσβασης στο διαδίκτυο για τη συμπλήρωση και αποστολή των φορολογικών τους δηλώσεων.
 Με το πρόγραμμα “Yπολόγισε σε μένα”, η Γραμμή Ζωής με την υποστήριξη του Κοινωφελούς Ιδρύματος ΤΙΜΑ, προσφέρει δωρεάν λογιστικές υπηρεσίες σε ηλικιωμένους συνανθρώπους μας, οι οποίοι ήδη έχουν υποστεί μεγάλες μειώσεις στη σύνταξή τους, με αποτέλεσμα να μην μπορούν να ανταπεξέλθουν ούτε στις καθημερινές τους ανάγκες.
 Παράλληλα, χάρη σε αυτό το πρόγραμμα, προσφέρουμε έμμισθη εργασία σε 11 άνεργους συνανθρώπους μας για δύο μήνες, οι οποίοι εκτός αυτού θα έχουν και τη χαρά να εργαστούν σε έναν εθελοντικό οργανισμό και να προσφέρουν υπηρεσίες σε συνανθρώπους μας, οι οποίοι διαφορετικά δε θα είχαν τη δυνατότητα να ανταπεξέλθουν σε αυτήν τη νέα υποχρέωση που τους δημιουργήθηκε από το κράτος.
 Η Γραμμή Ζωής είναι ο μοναδικός Εθελοντικός Φορέας στην Ελλάδα που δραστηριοποιείται για πρακτικά ζητήματα που αντιμετωπίζουν οι ηλικιωμένοι. Ιδρύθηκε το 2006 από μία ομάδα ανθρώπων με επιστημονική γνώση και εμπειρία στο χώρο της κοινωνικής μέριμνας, της σωματικής και ψυχικής υγείας, ευαισθητοποιημένους από τα υπάρχοντα προβλήματα στην οργανωμένη και ουσιαστική στήριξη των ηλικιωμένων.
 Ο στόχος της ΜΚΟ Γραμμή Ζωής, από το 2006 που ιδρύθηκε, ήταν και παραμένει να σχεδιάζουμε, να υλοποιούμε και να υποστηρίζουμε προγράμματα δράσης, στην κατεύθυνση της εξασφάλισης μιας ποιοτικής και αξιοπρεπούς διαβίωσης της πιο ευαίσθητης κοινωνικής ομάδας.
 Η Γραμμή Ζωής, με τα προγράμματα και τις δομές που αναπτύσσει, προσπαθεί βασισμένη στην εθελοντική προσφορά να βοηθήσει όσο μπορεί στην κατεύθυνση αυτή.


text:
Το Κόκκινο Κουμπί, το πρόγραμμα του Εθελοντή Γείτονα, η Πανελλήνια Τράπεζα Αίματος για την Τρίτη Ηλικία, η Στήριξη μέσω των ψυχολόγων και κοινωνικών λειτουργών της Κοινωνικής Υπηρεσίας, η Νομική Υπηρεσία, το πρόγραμμα Silver Alert, η Γραμμή SOS 1065 για καταγγελίες κακομεταχείρισης και κακοποίησης ηλικιωμένων, τα Eπισιτιστικά προγράμματα «Προσφέρουμε τροφή σε εκείνους που μας ... ανέθρεψαν» και «Κάθε μέρα δίπλα τους!», και τώρα το πρόγραμμα “Yπολόγισε σε μένα”, είναι κάποιες από τις υπηρεσίες της Γραμμής Ζωής, που προσπαθούν να παρέχουν στους ηλικιωμένους το αίσθημα ασφάλειας, κοινωνικοποίησης και αξιοπρέπειας που πρέπει να έχει κάθε πολίτης αυτής της χώρας.
 ΚΙΝΗΤΟΠΟΙΗΣΕΙΣ ΕΡΓΑΖΟΜΕΝΩΝ ΟΚΑΝΑ
 Είμαστε οι εργαζόμενοι στον ΟΚΑΝΑ. Αυτοί που προσπαθούν, μέσα σε συνθήκες της πιο άγριας οικονομικής και κοινωνικής κρίσης, να βοηθήσουν τους εξαρτημένους στην πορεία προς τη θεραπεία, αλλά και να αναχαιτίσουν την επιδημία του AIDS. Οι εργαζόμενοι που αμειβόμενοι με τα μισά λεφτά σε σχέση με 2 χρόνια πριν, κάνουν τη διπλάσια (και παραπάνω) δουλειά – ενώ το έργο τους αξιολογήθηκε πρόσφατα (μελέτη EQUATOR) ως έχον τα καλύτερα ποιοτικά χαρακτηριστικά μεταξύ 10 ευρωπαϊκών χωρών. Οι εργαζόμενοι που έκπληκτοι είδαν το Κράτος να καταργεί αναδρομικά τη συλλογική τους σύμβαση και να απαιτεί απ’ αυτούς χρήματα που είχαν δουλέψει από το 1999. Οι άνθρωποι που βλέπουν τους εξαρτημένους (συμπολίτες τους) να εγκαταλείπονται από την πολιτεία – ακόμα και να συλλαμβάνονται επειδή κυκλοφορούν στο δρόμο.
 Εδώ και 18 ημέρες έχουμε καταλάβει τα κτίρια διοίκησης σε Αθήνα και Θεσσαλονίκη απαιτώντας την οικονομική επιβίωση του Οργανισμού (μ’ άλλα λόγια τη συνέχιση της παροχής δημόσιας δωρεάν και ποιοτικής θεραπείας στους εξαρτημένους) και την αξιοπρέπειά μας. Έχουμε κάνει μαζικές διαδηλώσεις και παραστάσεις στο Υπουργείο Υγείας, στο Υπουργείο Οικονομικών και στο Γενικό Λογιστήριο του Κράτους. Συντονισμένοι με τα υπόλοιπα πρωτοβάθμια σωματεία της εξάρτησης και ψυχικής υγείας, έχουμε κάνει γνωστά στην κοινωνία τα προβλήματά μας κι έχουμε δεχθεί τη συμπαράσταση και την αλληλεγγύη και άλλων πολιτών και εργαζομένων. Από την άλλη μεριά, οι «αρμόδιοι» δηλώνουν αναρμόδιοι και μας παραπέμπουν από τη μια υπηρεσία στην άλλη κι από το Υπουργείο Υγείας στο Οικονομικών και πάλι πίσω – όταν δεν μας υποδέχονται με κλωτσιές και χημικά όπως εχθές στο Υπουργείο Υγείας.
 Δε μας έχουν αφήσει άλλη επιλογή από το να συνεχίσουμε – ακόμα πιο πολλοί, ακόμα πιο αποφασισμένοι – για όσο χρειαστεί. Το χρωστάμε στους εαυτούς μας, στους ασθενείς μας και στην κοινωνία. Καλούμε την Κυβέρνηση να σταματήσει τον εμπαιγμό: εάν έχουν αποφασίσει να βάλουν «λουκέτο» στα δημόσια προγράμματα υποκατάστασης, ας αναλάβουν το κόστος να το δηλώσουν ευθέως. Και η κοινωνία θα τους κρίνει.
 ΠΑΓΚΟΣΜΙΑ ΗΜΕΡΑ ΚΟΙΝΩΝΙΚΗΣ ΕΡΓΑΣΙΑΣ
 PR_WSWD.pdf
 Τηλέφωνα : 2108834818, 2108827071
 Μέλη ΣΚΛΕ
 Έίσοδος μελών (mitroo.skle.gr)
 Περιοδικό ΣΚΛΕ (socwork.gr)


text:
Προγράμματα πρόσληψης εργαζόμενων - Δικαιώματα πολιτών
 Δημοσιεύθηκε : Τετάρτη, 05 Σεπτεμβρίου 2018 10:53
 Διαβάστε περισσότερα: ΟΑΕΔ: Με αυτά τα νέα προγράμματα θα βρείτε σίγουρα δουλειά!
 Δημοσιεύθηκε : Πέμπτη, 07 Δεκεμβρίου 2017 15:37
 Διαβάστε περισσότερα: ΟΑΕΔ Κοινωφελής εργασία: Αυτά είναι τα ΚΡΙΤΗΡΙΑ για την επιλογή των ανέργων για τις 7.180...
 Δημοσιεύθηκε : Δευτέρα, 27 Νοεμβρίου 2017 14:28
 Άνοιξε και επίσημα το πρόγραμμα του ΟΑΕΔ που αφορά 15.000 ανέργους ηλικίας 30-49 ετών με έμφαση στους μακροχρόνια ανέργους. Από τις 15.000 θέσεις, οι 5.000 αφορούν αποκλειστικά σε εγγεγραμμένους ανέργους δικαιούχους του Κοινωνικού Εισοδήματος Αλληλεγγύης (ΚΕΑ).
 Διαβάστε περισσότερα: ΟΑΕΔ: Ξεκίνησε το πρόγραμμα για τους 15.000 ανέργους! ΩΦΕΛΟΥΜΕΝΟΙ- ΠΟΣΑ ΕΠΙΧΟΡΗΓΗΣΗΣ!
 Δημοσιεύθηκε : Παρασκευή, 17 Νοεμβρίου 2017 20:11
 Δημοσιεύθηκε στο ΦΕΚ το νέο πρόγραμμα επιχορήγησης επιχειρήσεων ΟΑΕΔ για την απασχόληση 15.000 ανέργων ηλικίας 30-49 ετών.
 Σκοπός του προγράμματος είναι η δημιουργία νέων θέσεων εργασίας, πλήρους απασχόλησης, με την πρόσληψη 15.000 ανέργων, ηλικίας 30-49 ετών, με
 Διαβάστε περισσότερα: ΟΑΕΔ: Βγήκε επιτέλους το πρόγραμμα για 15.000 ανέργους! Δείτε εδώ!
 ΟΑΕΔ: 15.000 νέες θέσεις εργασίας – Δες πότε και ποιους αφορά
 Δημοσιεύθηκε : Πέμπτη, 09 Νοεμβρίου 2017 13:42
 Την Παρασκευή, 10 Νοεμβρίου 2017 αναμένεται να προκηρυχθεί το νέο πρόγραμμα του ΟΑΕΔ για 15.000 θέσεις εργασίας ανέργων ηλικίας 30 ετών έως 49 ετών, σε θέσεις πλήρους απασχόλησης.
 Διαβάστε περισσότερα: ΟΑΕΔ: 15.000 νέες θέσεις εργασίας – Δες πότε και ποιους αφορά
 Δημοσιεύθηκε : Δευτέρα, 06 Νοεμβρίου 2017 16:16
 Διαβάστε περισσότερα: ΟΑΕΔ: Εντός της εβδομάδας έναρξη νέου προγράμματος για 15.000 ανέργους
 ΟΑΕΔ: Αυτό είναι το πρόγραμμα για 15.000 ανέργους που ξεκινάει!
 Δημοσιεύθηκε : Πέμπτη, 02 Νοεμβρίου 2017 19:41
 Διαβάστε περισσότερα: ΟΑΕΔ: Αυτό είναι το πρόγραμμα για 15.000 ανέργους που ξεκινάει!
 Δημοσιεύθηκε : Τρίτη, 31 Οκτωβρίου 2017 16:30
 Διαβάστε περισσότερα: Υπ.Εργασιας: Ιδού τα έξι προγράμματα ΟΑΕΔ για 38.459 θέσεις που “τρέχουν”
 Δημοσιεύθηκε : Παρασκευή, 27 Οκτωβρίου 2017 16:42
 ΟΑΕΔ - Από την Πέμπτη 5 Οκτωβρίου 2017 έχει ξεκινήσει, η διαδικασία ηλεκτρονικής υποβολής αιτήσεων από τις επιχειρήσεις και γενικά τους εργοδότες του ιδιωτικού τομέα, που ενδιαφέρονται να συμμετάσχουν στο πρόγραμμα του ΟΑΕΔ για την απασχόληση σε νέες θέσεις εργασίας πλήρους απασχόλησης.
 Διαβάστε περισσότερα: ΟΑΕΔ: Συνεχίζονται οι αιτήσεις για 1.459 προσλήψεις σε επιχειρήσεις
 ΟΑΕΔ: ΑΝΟΙΞΑΝ ΟΙ ΑΙΤΉΣΕΙΣ ΓΙΑ 1.459 ΘΕΣΕΙΣ ΕΡΓΑΣΙΑΣ.ΔΕΙΤΕ ΑΝΑΛΥΤΙΚΑ!
 Δημοσιεύθηκε : Τρίτη, 10 Οκτωβρίου 2017 15:38
 Διαβάστε περισσότερα: ΟΑΕΔ: ΑΝΟΙΞΑΝ ΟΙ ΑΙΤΉΣΕΙΣ ΓΙΑ 1.459 ΘΕΣΕΙΣ ΕΡΓΑΣΙΑΣ.ΔΕΙΤΕ ΑΝΑΛΥΤΙΚΑ!
 ΟΑΕΔ: Νέο πρόγραμμα επιχορήγησης για την απασχόληση ανέργων-Τι θέσεις εργασίας ανοίγουν;
 Δημοσιεύθηκε : Τετάρτη, 27 Σεπτεμβρίου 2017 21:26
 Διαβάστε περισσότερα: ΟΑΕΔ: Νέο πρόγραμμα επιχορήγησης για την απασχόληση ανέργων-Τι θέσεις εργασίας ανοίγουν;
 ΟΑΕΔ: Ανακοινώνει νέο πρόγραμμα για 10.500 ανέργους
 Δημοσιεύθηκε : Τετάρτη, 05 Απριλίου 2017 12:56
 Το πρόγραμμα θα υλοποιήσει το υπουργείο Εργασίας μέσω του ΟΑΕΔ, όπως ανακοίνωσε τις προηγούμενες ημέρες η αναπληρώτρια υπουργός Εργασίας Ράνια Αντωνοπούλου.
 Διαβάστε περισσότερα: ΟΑΕΔ: Ανακοινώνει νέο πρόγραμμα για 10.500 ανέργους
 Δημοσιεύθηκε : Τρίτη, 28 Μαρτίου 2017 18:00
 Ένα επίδομα ύψους 1.471 ευρώ μπορούν να διεκδικήσουν 3.600 άνεργοι!
 Διαβάστε περισσότερα: Επίδομα 1.471 ευρώ σε 3.600 ανέργους μέσα από πρακτική άσκηση
 Ξεκίνησε η υποβολή αιτήσεων για συμμετοχή στο νέο πρόγραμμα επιχορήγησης απασχόλησης 10.000 ανέργων.
 ΟΑΕΔ: Όλες οι πληροφορίες για το νέο 12μηνο


text:
Νοεμβρίου 2015 ~ SIVOTANEWS
 Βίντεο Highlights: Ποσειδων Ηγουμ. - Σύβοτα 3-0
 Παρακολουθείτε το βίντεο με τις φάσεις και τα γκολ από το ματς Ποσειδων Ηγουμ. - Σύβοτα που κάλυψε αποκλειστικά η κάμερα του SIVOTANEWS.
 ΒΑΘΜΟΛΟΓΙΑ - Α2 ΚΑΤΗΓΟΡΙΑ - 9η ΑΓΩΝΙΣΤΙΚΗ - 1ος ΓΥΡΟΣ
 Το πρόγραμμα του Σ/Κ στο ́Β τοπικό
 ΟΑΕΔ: Οριστικός Πίνακας Κατάταξης 19.101 Ανέργων πλήρους απασχόλησης
 Εχτές 27 - 11 - 2015 ύστερα από σχετική Απόφαση της Διοικήτριας του ΟΑΕΔ αναρτήθηκε στον διαδικτυακό τόπο του ΟΑΕΔ www.oaed.gr , στην ενότητα Ηλεκτρονικές Υπηρεσίες / Προγράμματα Κοινωφελούς Χαρακτήρα 2015 , ο Οριστικός Πίνακας Κατάταξης Ανέργων και ο Οριστικός Πίνακας Αποκλειόμενων Ανέργων, στο πλαίσιο της πράξης «Προώθηση της απασχόλησης μέσω προγραμμάτων κοινωφελούς χαρακτήρα, σε επιβλέποντες φορείς για 19.101 θέσεις πλήρους απασχόλησης » .
 Ύστερα από τα ανωτέρω, καλούνται οι επιλεγέντες για τοποθέτηση άνεργοι να προσέλθουν - εντός προθεσμίας πέντε (5) εργάσιμων ημερών από την ενημέρωσή τους - στις Υπηρεσίες του Οργανισμού (ΚΠΑ2) στις οποίες ανήκει ο Επιβλέπων Φορέας ή η Υπηρεσία Τοποθέτησής τους , προκειμένου να παραλάβουν Συστατικό Σημείωμα υπόδειξης και να παρουσιαστούν στους Επιβλέποντες Φορείς ή στις Υπηρεσίες Τοποθέτησής τους .
 Για τη διαδικασία υπόδειξης και την προσκόμιση των σχετικών δικαιολογητικών στους επιβλέποντες φορείς οι ωφελούμενοι άνεργοι μπορούν να ενημερωθούν από τον διαδικτυακό τόπο του ΟΑΕΔ www. oaed.gr , στην ενότητα Ηλεκτρονικές Υπηρεσίες / Προγράμματα Κοινωφελούς Χαρακτήρα / « Οδηγός Εφαρμογής Προγράμματος Κοινωφελούς Χαρακτήρα » και από τις αρμόδιες Υ πηρεσίες του Οργανισμού (ΚΠΑ2) .
 27.11.2015 ΟΡΙΣΤΙΚΟΣ ΠΙΝΑΚΑΣ ΕΠΙΤΥΧΟΝΤΩΝ (ZIP) (Ταξινόμηση ανά Υπηρεσία Τοποθέτησης,Ειδικότητα, Σειρά Κατάταξης)
 27.11.2015 ΟΡΙΣΤΙΚΟΣ ΠΙΝΑΚΑΣ ΑΠΟΚΛΕΙΟΜΕΝΩΝ (ZIP)
 27.11.2015 ΟΡΙΣΤΙΚΟΣ ΠΙΝΑΚΑΣ ΕΠΙΛΑΧΟΝΤΩΝ
 Αριθ. Πρωτοκόλλου Αίτησης από 21/2015/000013923485 έως21/2015/000013983275 : Αρχείο 1 (ΖΙP)
 Αριθ. Πρωτοκόλλου Αίτησης από 21/2015/000013983276 έως21/2015/000014039716 : Αρχείο 2 (ΖΙP)
 Αριθ. Πρωτοκόλλου Αίτησης από 21/2015/000014039717 έως21/2015/000014136628 : Αρχείο 3 (ΖΙP)
 Αριθ. Πρωτοκόλλου Αίτησης από 21/2015/000014136629 έως21/2015/000014235837 : Αρχείο 4 (ΖΙP)
 Αριθ. Πρωτοκόλλου Αίτησης από 21/2015/000014235838 έως21/2015/000014308549 : Αρχείο 5 (ΖΙP)
 Αριθ. Πρωτοκόλλου Αίτησης από 21/2015/000014308550 έως21/2015/000014440317 : Αρχείο 6 (ΖΙP)
 Αριθ. Πρωτοκόλλου Αίτησης από 21/2015/000014440318 έως21/2015/000014522911 : Αρχείο 7 (ΖΙP)
 Αριθ. Πρωτοκόλλου Αίτησης από 21/2015/000014522912 έως21/2015/000014563245 : Αρχείο 8 (ΖΙP)
 Αριθ. Πρωτοκόλλου Αίτησης από 21/2015/000014563246 έως21/2015/000014588079 : Αρχείο 9 (ΖΙP)
 27.11.2015 Οριστικοί Πίνακες Κατάταξης Επιλαχόντων ανα φορέα και ειδικότητα και επιλογή με βάση τις δηλωθείσες προτιμήσεις
 Αρχείο Επιλαχόντων ανά φορέα και ειδικότητα με βάση την δηλωθείσα προτίμηση 1 (ZIP)
 Αρχείο Επιλαχόντων ανά φορέα και ειδικότητα με βάση την δηλωθείσα προτίμηση 2 (ZIP)
 Αρχείο Επιλαχόντων ανά φορέα και ειδικότητα με βάση την δηλωθείσα προτίμηση 3 (ZIP)
 Τοποθέτηση της Λαϊκής Συσπείρωσης για τον προϋπολογισμό του Δήμου Ηγουμενίτσας
 · Συμφωνούμε με την εισήγηση ότι κατά την διαδικασία σύνταξης του προϋπολογισμού μετράς τι και από πού εισπράττεις, και πως αυτά θα τα διαθέσεις. Προφανώς αν δεν εισπράττεις δεν έχεις και την δυνατότητα να διαθέσεις χρήματα για κάποιο σκοπό. Δύσκολο πράγματι το έργο των οικονομικών υπηρεσιών. Φανατιστείτε πόσο πιο δύσκολο γίνεται αυτό στις λαϊκές οικογένειες ,πολύ περισσότερο όταν υπάρχουν και άνεργα μέλη τους.
 · Μιλώντας με νούμερα , είναι εγγεγραμμένο στα έσοδα το ποσό των 497.580 euro από ΣΑΤΑ για έργα, σε σχέση με 585.800 euro το 2015. Αν